Šta očekuje predsednika Srbije na predstojećim sastancima u Briselu? – DnevniZurnal\nPred predsednikom Srbije Aleksandrom Vučićem, koji pokušava da ublaži retoriku prema EU u susret međuvladinoj konferenciji na kojoj će se procenjivati napredak Srbije na evropskom putu, stoji izazov da što pre pokaže konkretne rezultate na temama kao što su vladavina prava, pregovori sa opozicijom, investicije u životnu sredinu i dijalog sa Prištinom, ocenjuju sagovornici Danasa.\nNakon nedavne posete predsednika Srbije Briselu, a zatim i poruke o punopravnom članstvu u EU kao najvažnijem cilju Srbije povodom Dana Evrope u Beogradu, sagovornici Danasa očekuju da će Vučić i u narednim danima „ublažavati“ retoriku prema EU u susret međuvladinoj konferenciji evropskih zemalja u junu na kojoj će biti predstavljena nova metodologija za prisutupanje, kako bi se eventualno omogućilo da Srbija otvori neke od poglavlja i klastera.\nPosle niza negativnih poruka o Evropskoj uniji koje su stigle sa adrese Predsedništva Srbije, udaljavanja u politikama i zastoja u procesu pristupanja, predsednik Aleksandar Vučić poslednju posetu Briselu opisao je kao jednu od njegovih „najboljih poseta ikada“ sedištu EU, uz poruke da je „presrećan“ zbog novih investicija i nastavka evrointegracija.\nNedugo potom, na proslavi Dana Evrope u Beogradu rekao je i da je „punopravno članstvo Srbije u EU, uz kompromisno rešenje o pitanju Kosova i Metohije, način da ostvarimo cilj i našu zemlju učinimo uređenom i uspešnom. To bi značilo da smo na dobrom, evropskom putu“. Od Vučića je tada stiglo i retko priznanje da je EU „nesumnjivo najveći donator i investitor u Srbiji“.\nIpak, iskrenost ovakvih izjava lako se može dovesti u pitanje, ocenjuje Nikola Burazer, programski direktor Centra savremene politike.\n– Poslednjih nekoliko godina je sve manje izvesno da je članstvo u Evropskoj uniji interes vlasti u Beogradu. NJihovo ponašanje, usporavanje reformi i retorika protiv EU koja direktno smanjuje podršku pristupanju, govore u prilog tome da članstvo nije politički prioritet. Može se reći da u ovom trentuku vlasti pokušavaju da nekakvom promenom retorike otkoče taj proces u momentu kada treba da se vidi kako će izgledati nova metodologija, da li će Srbija otvoriti neke klastere koje do sada nije otvorila, pa će samim tim predstavljati napredak na evropskom putu, ukazuje Burazer.\nTrenutni cilj Vučića, prema njegovoj oceni, jeste da održi sliku da vlast u Beogradu radi na evropskim integracijama, ali kao problem ističe to što izostaje posvećenost i rezultati u reformama koje bi bile dokaz uspeha u ovim namerama.\n– Iznenadio bih se ako bi došlo do radikalnih promena. Previše je loših poruka poslato u prethodnom periodu pa Vučić sada to pokušava da ublaži ali ne vidi se ozbiljnija namera za proces reformi. Ključne teme u narednom periodu biće dijalog sa opozicijom i vladavina prava a tu se ne vide ozbiljniji pomaci, zaključuje Burazer.\nJednako skeptičan po pitanju reformi u Srbiji koje zahteva EU je i Naim Leo Beširi, direktor Instituta za evropske poslove.\n– Mislim da je trenutno na delu PR predsednika i Vlade u susret međuvladinoj konferenciji koja sledi u junu kako bi pokušali da ubede određene zemlje članice da se neki klasteri otvore. Sumnjam da će u tome uspeti. Eventualno bi mogao da se otvorio klaster koji se odnosi na najavljene investicije EU, koje nisu samo podrška infrastrukturnog karaktera već su podrška zaštiti životne sredine. To je poglavlje 27 i grupa poglavlja koja se nalaze u klasteru 2. Oni bi mogli da se otvore kao znak dobre volje EU budući da nijedno poglavlje već dve godine nismo otvorili i da niko nije snosio političke posledice uključujući i ministarku Joksimović, naveo je Beširi.\nOn podseća da vlast punih devet godina daje obećanja o sprovođenju reformi ali da će građani poverovati u ta obećanja tek kada vide konkretne rezultate.\n– Rezultate tih obećanja prosto ne vidimo, i to u onim oblastima koje su ključne za Srbiju – borba protiv korupcije, raskidanje veza politike i kriminala, dijalog Beograda i Prištine, naveo je Beširi.\nSastanak sa Boreljom\nVisoki predstavnik EU Žozep Borelj će u utorak na večeri u Briselu sa vođama sa Zapadnog Balkana razmotriti „ukupnu političku situaciju u regionu“, preneli su mediji.\nPosle 6. juna moguć dolazak evroparlamentaraca\nBrisel – Poslanici Evropskog parlamenta koji posreduju u dijalogu vlasti i opozicije mogli bi nakon 6. juna zvanično da dođu u Srbiju, jer tada ističe važenje interne odluke predsednika Evropskog parlamenta Davida Sasolija o zvaničnim putovanjima evroposlanika. Poslanici i dalje neće moći da dođu ukoliko se važenje ove odluke produži, prenosi portal EWB. Prema odluci o vanrednim merama, do 6. juna misije EP, kao što je posredovanje u međustranačkom dijalogu, suspendovane su. To znači da bi, po isticanju ove mere, poslanici Evropskog parlamenta mogli fizički biti prisutni, osim ukoliko se zabrana putovanja ne produži.


Specijalna nagrada Turističkoj organizaciji Požarevac na Sajmu u Novom SaduSpecial Award of Tourist Organization of Pozarevac at Fair in Novi Sad\nOdlično organizovane jubilarne Ljubičevske konjičke igre\nDa se ukupnom razvoju turizma u Požarevcu pridaje sve više pažnje, pa ne izostaju dobri rezultati, svedoči i činjenica da je Turistička organizacija grada Požarevca dobila visoko priznanje na novosadskom 46. Međunarodnom sajmu turizma za veoma uspešnu organizaciju jubilarnih 50. Ljubičevskih konjičkih igara. Nagrada je uručena direktorki požarevačke Turističke organizacije, Davorki Mitrović i gradonačelniku Požarevca, Miomiru Iliću. Tom prilikom direktorka Mitrović je poručila da je krajnji cilj što razvijeniji turizam i dodala:\n– Posebno smo ponosni na nagradu za organizovanje pedesetih LjKI, što znači da nisu samo naši sugrađani prepoznali naš trud i energiju koju smo uložili u organizaciju tako bogate kulturne, istorijske i sportske manifestacije, već i ljudi iz cele Srbije, jer nam je nagradu dodelila Stručna komisija. To, nadalje, znači i više ciljeve u celokupnom našem radu u narednom periodu.\nNa ovogodišnjem Međunarodnom sajmu turizma u Novom Sadu, prezentacija turističke, kulturne, istorijske, umetničke raznovrsnosti našeg kraja, ne samo požarevačkog, već i šireg, braničevskog, privukla je veliko interesovanje posetilaca. Prezentaciju je držala stručni saradnik Turističke organizacije grada Požarevca, Isidora Pavlović- Baldić. Na ovom štandu objedinjeno je i dočarano bogatstvo Požarevca, Velikog Gradišta, Malog Crnića, Golupca i Negotina. Inače, u predstavljanju je učestvovalo i Javno preduzeće „Ljubičevo“ Požarevac. Štand su posetili i čelnici požarevačke lokalne samouprave, predvođeni gradonačelnikom Požarevca, Miomirom Ilićem i zamenikom gradonačelnika dr Miodragom Stepanovićem. Tom je prilikom gradonačelnik Ilić ukazao na višestruki značaj kontinuiranog predstavljanja na sajmovima:\n-Ovakva vrsta „nastupa“ naše kraja, pođednako je predstavljanje turističkih, ali i privrednih i proizvodnih kapaciteta i potencijala. Uvek znači priliku za nove kontakte i saradnju. U Novom Sadu se predstavljamo objedinjeno, tu su Požarevac, Veliko Gradište, Malo Crniće, Golubac i Negotin, jer smo svi mi ravnopravni partneri u unapređenju života našeg Braničeva. Prezentacijom je bliže predstavljeno naše veliko bogatstvo. Naravno, nadamo se i poslovnim vezama, koje se uvek mogu izroditi iz turističkih poseta. Otuda je važno ukazati i na revitalizaciju nove industrijske zone u Požarevcu, sa velikim očekivanjima u domenu poljoprivrede i prehrambene industrije, kao i dalji razvoj kostolačkih termoelektrana i kopova, gde predstoji izgradnja novog bloka i širenje kopa. U tom kontekstu, razvoj turizma, koji bi trebalo da obuhvati ceo dunavski region, znači velika razvojna očekivanja u mnogim pravcima.\nZamenik gradonačelnika dr Stepanović takođe je ukazao na značaj ove manifestacije, koja, između ostalog, uvek znači novi potencijalni razvojni input:\n-Ovo je za nas vrlo važna manifestacija u svakom smislu, ne samo kroz potenciranje turističke ponude, na koju smo sa pravom veoma ponosni. Ponosni smo na Požarevački mir, Galeriju Milena Pavlović Barili, kojoj, inače, predstoji i predstavljanje u Zagrebu, ali i još toliko dragocenih i retkih sadržaja, znamenitosti, destinacija. Vrlo je važno i to što nam ovakvi događaji omogućuju kontakte sa potencijalnim investitorima, tako da je utoliko bitnije biti prisutan i dobro se predstaviti.\nZajedno sa Turističkom organizacijom grada Požarevca, u predstavljanju grada pod Čačalicom učestvovalo je i Javno preduzeće „Ljubičevo“, ispred kojeg smo razgovarali sa direktorom, doktorom veterinarske medicine specijaliste Slobodanom Živojinovićem:\n– Izložili smo neke od naših prestižnih pehara i raličite suvenire. Ponosni smo što predstavljamo jednu od najstarijih i najuspešnijih ergela u Srbiji, koja je na svom uzlaznom putu. Od 1. maja, otkako je počela ovogodišnja trkačka sezona, ergela Ljubičevo je osvojila trinaest prvih mesta na hipodromima širom naše zemlje. Među njima su prestižne nagrade. Poslednja nagrada koju smo dobili je „Elita amigo“, na Carevoj ćupriji u Beogradu, 1.000 metara, sprint, dvogodačko grlo „Family S“. Planiramo još dosta nagrada, putovanje u inostranstvo, gde ćemo se predstaviti. ergela „Ljubičevo“ nikada nije učestvovala na konjskim trkama u inostranstvu, a imamo dvogodačka grla koja se nadam da će nas dostojno predstavljati sledeće godine.


Obama: Tramp je posvećen NATO-u - 14.11.2016, Sputnik Srbija\nOdlazeći američki predsednik Barak Obama obratio se večeras medijima u Beloj kući. 14.11.2016, Sputnik Srbija\n22:26 14.11.2016 (Osveženo: 22:27 14.11.2016)\nOdlazeći američki predsednik Barak Obama obratio se večeras medijima u Beloj kući.\n11 Novembar 2016, 22:58\nU svojoj prvoj konferenciji za novinare posle predsedničkih izbora, Obama je rekao da su SAD posvećene ispunjavanju svojih obaveza u svetu koje čine zemlju bezbednijom.\n„Posvećeni smo ispunjavanju svojih obaveza koje će Ameriku učiniti bezbednijom“, istakao je on. Obama je naglasio da „ekonomija SAD treba da radi za sve Amerikance, a ne samo za odabrane“.\nAmerički predsednik rekao je da novoizabranom predsedniku SAD Donaldu Trampu treba dati vremena da sprovede svoja obećanja u praksi.\n„Mislim da mu treba dati prostora i vremena da to realizuje“, rekao je Obama na konferenciji za medije.\nNovoizabrani predsednik Tramp pokazuje interes u očuvanju posvećenosti SAD NATO paktu, rekao je Obama.\nObama – Trampovo „tajno oružje“\n13 Novembar 2016, 22:18\n„On (Tramp) je izrazio veliki interes u očuvanju naše strateške posvećenosti NATO-u i Transatlantskom savezu“, istakao je Obama. „Ne postoji slabljenje odlučnosti kada je u pitanju posvećenost Amerike da održava jake i snažne veze sa NATO-om“.\n„Razgovarao sam sa njim i rekao mu da su me ohrabrile njegove izjave u izbornoj noći o potrebi za jedinstvom i njegov interes da bude predsednik svih građana. Prvi koraci koje on pravi, prvi utisak koji odaje… Sve je to važno“, rekao je američki predsednik.\nOn je takođe pozvao Trampa da se „obrati onim grupama koje ga ne podržavaju i da pokaže interes za njihove probleme i brige“. „Mislim da će to pomoći da podesi ton u kojem će pokrenuti stvari kada stupi na dužnost“, dodao je Obama.\nPredsednički izbori u SAD održani su 8. novembra. Na izborima je pobedio republikanski kandidat Donald Tramp. Nova administracija stupiće na dužnost nakon Trampove inauguracije 20. januara 2017.


Svet se smeje Albancima! Ovako je nastao HAOS U TIRANI pred meč sa Engleskom – Navijaci Srbija\nNišta od Zvezdine „stotke“, Rad stigao 0:2 i došao do velikog boda! (VIDEO)\nVAR ponovo zakazao u Premijer ligi – Gvardiolina neverica zbog nedosuđenog penala nad Fodenom\nĆavi: U kontaktu sam sa Laportom, nadam se da će Mesi ostati u klubu\nPartizan opet može da razmišlja o titulama\nAnfang nikad nije pobedio Hamburger, Kitel ne zna za poraz od Darmštata\nHome > Fudbal > Svet se smeje Albancima! Ovako je nastao HAOS U TIRANI pred meč sa Engleskom\nSvet se smeje Albancima! Ovako je nastao HAOS U TIRANI pred meč sa Engleskom\nUtakmica između Albanije i Engleske, koja se igra u nedelju u okviru kvalifikacija za Svetsko prvenstvo, umalo da bude otkazana u poslednji čas, a policija je, nakon što je „pukla bruka“, objasnila kako je do haosa, zapravo, došlo.\nEngleski mediji su u četvrtak javili da je Fudbalski savez Albanije obavestio goste da „ne mogu da im garantuju bezbednost“, što je dovelo do prilično burnih dešavanja, da bi policija za sve neprijatnosti „kulturno“ okrivila Savez i potvrdila da će se meč igrati i da će svi akteri biti bezbedni.\nAli, kako je, uopšte, do haosa došlo i zašto se, gotovo dan i po, svetska fudbalska javnost smejala – u neverici prateći pomenute vesti iz Tirane?\nFoto: Shkullaku / Profimedia\nStadion Er Albanija\nNaime, nakon što je definitivno odlučeno da na utakmici s Engleskom neće biti navijača na stadionu „Er Albanija“, oko kog se početkom marta podigla velika prašina zbog velikog propusta u izgradnji, lokalna policija i albanski Savez su dospeli u nesuglasice oko bezbednosti jer se usred pregovora u vezi sa time gde sve pripadnici organa za javni red i mir treba da budu i na šta treba da vode računa, FS Albanije „izleteo“ u lokalnim medijima. A izleteo se tako što je poručio, da parafraziramo, „policija ne može da garantuje bebednost, možda ćemo morati da odložimo meč za neki naredni termin!“.\nU saopštenju albanskog Ministarstva unutrašnjih poslova javnost je, istina sa dan zakašnjenja, umirena, i to tvrdnjom da se „radilo o nesporazumu“, odnosno „ishitrenom objavljivanju samo dela redovne komunikacije između policije i nadležnih fudbalskih organa“.\n„Mi smo, imajući u vidu da se meč igra bez publike, upozorili da se ipak mora drugačije organizovati bezbednost učesnika utakmica, jer to što na tribinama nema ljudi – nije samo po sebi dovoljno da se olako pristupi planiranju i realizaciji svih aspekata bezbednosti. Naime, stadion, pored mesta za sedenje i praćenje mečeva, u svojoj spoljašnjosti ima brojne lokale koji normalno rade, pa će u samom zdanju možda biti prisutan veliki broj tokom održavanja pomenute utakmice sa Engleskom. Zato smo, u internoj komunikaciji sa Savezom, rekli da se tzv. ‘labavo’ obezbeđivanje meča, uobičajeno da je u pitanju nekakva druga, utakmica ‘manjeg inteziteta’, ne bi smelo primenjivati, te da takav plan ne može da garantuje bezbednost aktera ovog susreta, zbog mogućeg većeg okupljanja ljudi od uobičajenog broja. Taj komentar lokalnih policijskih čelnika našeg direktorata iz Tirane neko iz Saveza je, i to samo delimični sadržaj tih zapažanja, preneo javnosti, zbog čega žalimo, ali je u međuvremenu postignut kompletan dogovor oko bezbednog načina organizovanja utakmice s Engleskom, koja će se i održati u predviđenom terminu, na način na koji to jedan takav susret i zaslužuje i zahteva“, navodi se u saopštenju policije Albanije.\nPodsetimo, prvobitni predlog tamošnjeg Fudbalskog saveza bio da utakmici prisustvuje 6.500 vakcinisanih građana, što je odbijeno od strane vlasti, pa je potom usledila pomenuta bura oko toga da li se akterima meča može garantovati bezbednost. Ipak, sada više nema nikakve dileme – susret između reprezentacija Albanije i Engleske igraće se kada je i gde je zakazan, u nedelju na stadionu „Er Albanija“.\nVIDEO: Dečak prešao 1300 km da dobije autogram od Ronalda\nTagged Fudbalska reprezentacija Albanije Fudbalska reprezentacija Engleske Kvalifikacije za Svetsko prvenstvo\nOzbiljna zavisnost od Uroša Đurđevića\nVeseli skoro bez promašaja, Olimpijakos izgubio teoretske šanse za plej-of (VIDEO)\nPRELAZZI: Memento mori – La partita perfetta\nBundesliga sve dalje: Hamburger puca po svim šavovima (VIDEO)\nLajović eliminisan sa turnira u Beogradu


Značaj fizičkog vaspitanja u školama\nD. C.\t 20. aprila 2016. 05:33\nSavremen način života – trka za poslom i zaradom, put linijom manjeg otpora i bežanje od odgovornosti – zapostavio je fizičku aktivnost i fizičko vaspitanje dece i mladih.\nTakva je situacija i u SAD – većina američkih država ne pruža studentima dovoljno fizičkog vaspitanja, zaključuje se u novom izveštaju.\nSamo u 19 američkih država zahteva se određeni broj časova nedeljno fizičkog obrazovanja za osnovce, a samo u 15 država postoje minimalna pravila za učenike srednje škole. Oregon i Kolumbija omogućuju potreban broj časova fizičkog vaspitanja – to je 150 minuta nedeljno za osnovce i 225 minuta za stariju decu.\nU 62% američkih zemalja, studenti mogu da zamene fizičko vaspitanje drugim aktivnostima. Mnoge škole zadržale su fizičke aktivnosti, a neke ih koriste „da bi kažnjavale učenike“.\nIzveštaj je objavio „Glas za zdravu decu“ na inicijativu „Američke asocijacije za srce“, „Robert Vud Džonson Fondacije“ i udrženja „SHAPE America.“\nZato su pedagozi i zdravstveni radnici rešili da ukažu na ovaj problem u SAD uz mere da se on i reši.\n“Prednosti fizičkog vaspitanja dece trebalo bi svima da bude jasna”, izjavila je Nensi Braun, izvršni direktor Američke asocijacije za srce, i dodala: “Uz efikasno fizičko vaspitanje, možemo se izboriti da naša deca imaju zdravo srce kako bi mogla da mnogo više nauče i da svakog dana daju sve od sebe u školi.”\nI kod nas se, nažalost, fizičkom vaspitanju ne pridaje dovoljno pažnje, mada je to jedan od značajnih preduslova za bolje zdravlje dece i cele nacije.\nRanije je fizičko vaspitanje bilo obavezno i u osnovnoj i u srednjoj školi i na početnim godinama fakulteta. To obavezno je podrazumevalo da se nastava ne može „eskivirati“ bez „debelog“ opravdanja ili dobrog razloga.\nDanas se sve manji broj dece bavi fizičkim aktivnostima u školi („nije baš obavezno i ne mora da se radi“), ali i u slobodno vreme, što je preduslov za gojaznost i slab imuni sistem, a to znači „loše zdravlje“.\nZato je potrebno da se na svim nivoima borimo da se fizičko vaspitanje u školama što više i što doslednije primenjuje, a da našoj deci i unucima omogućimo što više boravka na čistom vazduhu uz fizičke ili sportske aktivnosti, makar to bili i izleti i planinarenje.\ndecasportfizičke aktivnostifizičko vaspitanje


Niko nema pravo da suspenduje demokratiju, da oduzme građanima BiH pravo da biraju\n“Ko god misli od tih vladajućih stranaka da u BiH postoje roditelji koji su spremni svoju djecu slati u rat da ginu i brane njihovo kriminalom stečeno bogatsvo , gorko sme varaju. Oni su ti koji prvi i najviše mogu izgubiti, a BiH je kroz historiju pokazala da će uvijek opstati i preživjeti.“, dodao je Nikšić.\n“Izbora će biti, sredstva će biti osigurana na ovaj ili onaj način, i niko se ne treba uljuljkivati. Vidjeli ste da je već došla i drugačija izjava iz krugova HDZ-a da će oni ipak učestvovati na izborima. Puno je veći rizik njima da ne budu dio vlasti nego bilo kome drugom, jer oni sve što imaju crpe na osnovu toga što su dio vlasti i što blokiraju bilo koju normalnu inicijativu.”, zaključio je lider SDP-a BiH.\n> Varaju se samozvani nacionalni lideri da će neko slati svoju djecu u rat, kako bi oni zaštitili svoje kriminalom stečene hacijende i imanja


Uskoro bi mogle da budu uvedene nove cene tehničkog pregleda? - Infobrif\nUskoro bi mogle da budu uvedene nove cene tehničkog pregleda?\nObjavljeno 10.07.2019. u 12:01\nOd septembra bi trebalo, kako „Novosti“ nezvanično saznaju, da se uvede red u rad linija tehničkog pregleda u Srbiji, tako što bi država odredila najnižu ali i najvišu cenu.\n„Država je obavezna prema važećem Zakonu o bezbednosti saobraćaja Srbije da odredi najnižu ali i najvišu cenu tehničkog pregleda“, kaže predsednik Udruženja tehničkih pregleda Srbije (UOTP) Trifun Stojanović.\n„Zašto to tačno godinu dana posle stupanja na snagu novog pravilnika nije urađeno ne znam“, dodaje on.\nCene tehničkog pregleda za najbrojniju kategoriju vozila (putnički automobili) kreću se od 4.000 do 6.000 dinara – potvrđuje za „Novosti“ ovaj sagovornik.\n„Razlog povećanja sa 800-1.500 dinara koliko je koštala ova usluga do sredine prošle godine (a bilo je i besplatnih tehničkih pregleda) su povećani troškovi, ali i smanjenje provizije koje osiguravajuće kuće daju vlasnicima tehničkih pregleda. Mi smo kao udruženje, u saradnji sa ostalim asocijacijama TP, nekoliko puta dostavljali nadležnima naš predlog cenovnika“, kaže Stojanović.\nTaj predlog cenovnika, koji su i „Novosti“ svojevremeno imale priliku da vide, na osnovu realnih troškova, uz određenu zaradu za vlasnika bi obradovao naše vozače jer bi za putnički automobil izlazak na liniju TP koštao oko 20 evra.\n„Kalkulisali smo sa tom cenom i mislim da smo bili realni. Naravno to je bilo pre smanjenja provizije koje daju osiguravajuće kuće za zaključivanje polise obaveznog auto-osiguranja.\nIako je još pre više meseci formirana „radna grupa“ koja bi razmotrila ovu problematiku za sada, kaže Stojanović, nema nikakvih izmena.\n„Navodno će i te provizije biti uskoro regulisane. Ukoliko tako bude, onda je moguće i znatno snižavanje cena ove usluge od izuzetne važnosti za bezbednost saobraćaja“, ističe Stojanović.\nS početka proleća novi Pravilnik o vođenju usluga tehničkih pregleda doneo je mnogo protesta vlasnika, gužve, ali je vrlo brzo „sistem profunkcionisao“. Nema više nejasnoća o tome koje vozilo može a koje ne može da prođe pregled, ali su vozači i dalje, razumljivo, ogorčeni cenom pregleda. S druge strane, svi se slažu da je sprečavanje „registracije vozila kroz papire“ bez dovoženja vozila na liniju TP prava stvar jer su mnogi krševi završili tamo gde im je i mesto – na otpadu, umesto na drumu, zaključuju „Novosti“.\nVozaču u Splitu je prokuvao auto, a onda se dogodilo nešto o čemu sada svi pričaju


Nove cijene polaganja vozačkih ispita u BiH za sve kategorije – Visoko.ba\nNove cijene polaganja vozačkih ispita u BiH za sve kategorije\n5. Novembra 2018. 17. Aprila 2019. Midhat Hajdarević\tVisoko\n“Jedinstveni minimalni budžetski elementi vrijednosti časa osposobljavanja kandidata za vozača motornih vozila iz upravljanja motornim vozilom za B kategoriju vozila ukupno iznose 30,50 KM“, navodi se u odluci.\n“U svom mišljenju iz resornog ministarstva RS-a navode da finansijski segment ne bi trebao biti obuhvaćen ovom odlukom. Nakon što su sva dostavljena mišljenja analizirana i razmotrena u ministarstvu, pripremljen je tekst Nacrta odluke koji je bio u postupku javnih konsultacija do 30. septembra ove godine. Svi učesnici javnih konsultacija pozdravili su i podržavaju donošenje predmetne odluke te čak predlažu veće vrijednosti u odnosu na minimalne budžetske elemente vrijednosti nastavnog časa predložene odlukom. Nacrt odluke je upućen na mišljenje Ministarstvu finansija i trezora BiH i Uredu za zakonodavstvo Vijeća ministara BiH. Naredni korak, nakon pribavljanja mišljenja navedenih institucija je upućivanje teksta Prijedloga odluke Generalnom sekretarijatu Vijeća ministara BiH radi razmatranja i usvajanja predmetne odluke”, pojasnili su nam iz Ministarstva prometa i komununikacija BiH.\n← TKD Bosna: Uspješan vikend u Bijeljini\nNerzuk Ćurak: Alija i njegovo naslijeđe →\nOtvaraju se tržni centri, kafići i restorani


Android revija » Gotovo četvrtina Amerikanaca gleda video preko mobilnih telefona Gotovo četvrtina Amerikanaca gleda video preko mobilnih telefona – Android revija\nPredviđa se da će do 2012. godine 90% sadržaja na Internetu biti video, jedan od ključnih oblika komunikacije i bitna odrednica Cisco® strategije\nCisco® je na sajmu CES (Internatonal Consumer Electronics Show) objavio prvu fazu rezultata nove studije Visual Networking Index (VNI) Pulse Survey, koja je osmišljena da proceni ponašanje i stavove korisnika širom sveta prema videu. Ispitanici su odgovarali na pitanja u vezi sa nivoom pristupa medijskoj tehnologiji, uređajima koje koriste da gledaju video, količini vremena koje koriste gledajući video na različitim uređajima i razlozima zbog kojih gledaju video sadržaje.\nPrema istraživanju koje je sprovedeno u Americi, urbanom delu Kine, Nemačkoj i Švedskoj, Amerikanci najviše gledaju televiziju- 3.8 sati dnevno. 97 odsto Kineza gleda video sadržaje preko svojih računara, dok Amerikanci sa 23 odsto predstavljaju populaciju koja najviše gleda video preko svojim mobilnih telefona, provodeći na taj način u proseku 36 minuta dnevno.\nIspitanici iz Amerike dva i po puta više gledaju profesionalne TV sadržaje (programe i filmove) nego što gledaju sadržaje koje stvaraju korisnici na svojim računarima. Nasuprot njima, Nemci duplo više gledaju sadržaje koji stvaraju korisnici nego profesionalne programe.\nPrema ovom istraživanju Kinezi u proseku provedu 1.9 sati dnevno gledajući video sadržaje, dok Amerikanci i Nemci provode sat i po, a Šveđani 0.7 sati dnevno.\n“Naše istraživanje otkriva inovativne načine koje ljudi biraju da bi komunicirali, otkrivali sadržaje za zabavu i pristupali video informacijama sa udaljenih lokacija na višenamenskim uređajima. Video se dodaje sve većem broju aplikacija i pojavljuje se na sve više mesta. Uočili smo zajedničku nit da ljudi koriste video kako bi uklonili granice, brže gradili i imali međusobne odnose i saradnju na velikim udaljenostima” izjavio je Džef Kol, direktor Centra za Digitalnu Budućnost, Annenberg škole komunikacija Univerziteta u južnoj Kaliforniji koja je obavila istraživanje.\nOvo istraživanje dopunjuje poslednju Cisco® prognozu- Cisco VNI Forecast, koja obezbeđuje brojčane podatke i planove za rast svetskog Internet protokola i upotrebe videa zasnovane na Cisco® analizama i prognozama nezavisnih analitičara. Prema tim prognozama svetski IP saobraćaj će se povećati šest puta od 2007. do 2012. godine, dostižući 44 eksabajta mesečno u 2012. Video on demand, IPTV i Internet TV će obračunavati 90 odsto čitavog korisničkog IP saobraćaja u 2012. godini. Mobilni prenos podataka će se duplirati svake godine do 2012.\nGotovo četvrtina Amerikanaca gleda video preko mobilnih telefona was last modified: January 14th, 2009 by Goran Aničić\nSud u SAD-u: Appleu milijarda dolara odštete...\nPromene na regionalnom čelu kompanije Nokia\nNovo mesto i novo iskustvo za Telenorove...


Za i protiv: Miting i kontramiting u Makedoniji zbog referenduma - 16.09.2018, Sputnik Srbija\nU Makedoniji su danas održana dva mitinga uoči referenduma koji je zakazan za 30. septembar. 16.09.2018, Sputnik Srbija\n20:21 16.09.2018 (Osveženo: 03:49 26.08.2021)\n© AP Photo / Boris GrdanoskiMiting podrške referendumu u Makedoniji\nOko 2.000 ljudi okupilo se u Štipu na protestu protiv sporazuma Skoplja i Atine o promeni imena Makedonije, koji je organizovala opoziciona partija VMRO-DPMNE.\n„Oni iskorišćavaju snažnu volju makedonskog naroda da postigne evropske standarde, istinski prosperitet, stabilnost i bezbednost, da proguraju agendu koja je protiv naših državnih i nacionalnih interesa“, rekao je lider VMRO-DPMNE Hristijan Mickoski obraćajući se okupljenima u Štipu, prenosi Rojters.\nIstovremeno, više hiljada Makedonaca izašlo je na ulice Skoplja u znak podrške opciji „za“ sporazum sa Grčkom o promeni imena makedonske države, prethodno je javio AP.\nGrađanima se obratio i premijer Zoran Zaev, koji ih je pozvao da 30. septembra izađu na referendum o promeni imena zemlje i poručio da je 30. septembar „dan za pisanje istorije, za evropsku Makedoniju“.\nZaev kaže da je 30. septembar „dan izbora, dan akcije, a ne dan za ostanak kod kuće“, prenela je MIA.\nObratio se i predsednik makedonskog parlamenta Talat Džaferi koji je rekao da bi svi trebalo da izađu na referendum i budućim generacijama daju zemlju koja nema problem sa istorijom, geografijom, „otadžbinu koja je zajednička i ravnopravna za sve“.\nMakedonski građani izjasniće se 30. septembra da li podržavaju ili ne sporazum Atine i Skoplja o promeni imena makedonske države u Republika Severna Makedonija, što bi moglo da otvori put članstvu Makedonije u NATO-u.\nMakedonski građani izjasniće se 30. septembra da li podržavaju ili ne sporazum Atine i Skoplja o promeni imena makedonske države u Republika Severna Makedonija, što bi moglo da otvori put članstvu Makedonije u NATO-u, podseća AP.\nGrađanima se tokom mitinga, ispred kancelarije EU u Skoplju, obratio i premijer Zoran Zaev, koji ih je pozvao da „zgrabe istorijsku priliku i podrže sporazum o imenu“, preneo je Tanjug.


27.02.2018 10:57 | G. M.\nZvornik - Advokat zvorničke "Alumine" Vladimir Milošević izjavio je da je svaka priča o naplati 155 miliona KM od te kompanije manipulacija jer je o tome apsurdno govoriti pošto je presudama Okružnog i Višeg privrednog suda u Bijeljini potvrđeno da taj dug ne odstoji.\nOn je istakao da to ne može promijeniti ni odluka Ustavnog suda BiH koji je odbio "Alumininu" apelaciju, jer se ona ticala samo procesne mogućnosti da fočanska firma "Pavgord" učestvuje u izvršnom postupku.\n- Niko se nije bavio pitanjem da li "Pavgord" to može da naplati - kaže Milošević.\nUstavni sud BiH odbio je apelaciju "Alumine" kojom je ta firma tražila poništenje odluka Osnovnog suda u Zvorniku i Okružnog suda u Bijeljini na osnovu kojih je "Pavgord" uveden u izvršni postupak umjesto litvanske Ukio banke. U međuvremenu su i nadležni sudovi u RS odbili tužbeni zahtjev Ukio banke kojim je od Fabrike glinice "Birač" iz Zvornika tražila 155 miliona maraka, a koje je ranije za 6,4 miliona evra otkupio "Pavgord". Litvanci, koji su 2012. godine pobjegli iz RS, upisali su 23 zaloga radi obezbjeđenja četiri kredita iako taj novac nikad nije ni ušao u RS.\nU javnosti su se pojavile tvrdnje da će "Pavgord", ohrabren odlukom Ustavnog suda, nastaviti da sprovodi sve sudske izvršne postupke kako bi od "Alumine", kćerke firme "Birča", naplatio tih 155 miliona.\n- Svi zalozi odnose se na pokretne stvari koje su stare. Među njima su i skoro bezvrijedni računari, a "Alumina" je prije dvije godine pokrenula postupke za poništenje tih zaloga. Država ne smije da dozvoli da bilo ko na osnovu tih potraživanja naplati i marku - rekao je Milošević.


BIVSI FUDBALER MIJAILOVIC NAPAO NOVINARE SRPSKOG TELEGRAFA – NAJNOVIJE VESTI\nBIVSI FUDBALER MIJAILOVIC NAPAO NOVINARE SRPSKOG TELEGRAFA\n16th August 2016 , 23:09 RTS\nMijailović je na gradilištu ekipu Srpskog telegrafa dočekao u društvu dvojice muškaraca i novinaru najpre ponudio mito, stoji u saopštenju redakcije Srpskog telegrafa\nNikola Mijailović, investitor koji na divlje gradi akva-park na Adi Ciganliji, pretio je smrću i brutalno vređao novinara Srpskog telegrafa Vladimira Živanovića i foto-reportera Borisa Mirkova, javio je “Srpski Telegraf”.\nKako je ovaj dnevni list naveo u svom saopštenju za javnost, bivši fudbaler Crvene zvezde, koji je i pored zabrane nastavio da zida, prvo je ujutru telefonom uputio niz pretnji po život novinaru Srpskog telegrafa, poput toga “da je za nas gasna komora kao kod Hitlera”.\n“Pretnje su se nastavile i kad je naša ekipa otišla na lice mesta da proveri da li se i nakon pisanja izvode nelegalni radovi.\nMijailović je na gradilištu ekipu Srpskog telegrafa dočekao u društvu dvojice muškaraca i novinaru najpre ponudio mito.\nKada je video da mu to ne prolazi, počeo je da vređa, psuje, ali i preti: “Bog ti dao drugi život, ali ćeš ga proćerdati kad si ovde došao” i “Imaš li ti porodicu, zar ne brineš za ženu i decu kad ovo radiš?”\nRedakcija Srpskog telegrafa odmah je obavestila policiju o pretnjama po život našem novinaru i foto-reporteru i apelujemo na sve nadležne institucije da nas zaštite od bahatih pojedinaca koji očigledno smatraju da su iznad zakona jer su javne ličnosti, odnosno da im je to što su poznati dovoljno da grade mimo propisa, prete novinarima smrću, nude mito i čine druga brojna krivična dela”, stoji u saopštenju “Srpskog Telegrafa”.


Koalicija Partija ujedinjenih penzionera Srbije – Srpska radikalna stranka predala listu za učešće na lokalnim izborima – Радио Стил\nKoalicija Partija ujedinjenih penzionera Srbije – Srpska radikalna stranka predala listu za učešće na lokalnim izborima\nPosted By: Radio Stil 26/11/2017\nIzborni materijal sa potpisima građana, Izbornoj komisiji danas je, predala koalicija pod nazivom “ Milan Krkobabić – Partija ujedinjenih penzionera Srbije(PUPS) – Srpska radikalna stranka(SRS) dr Vojislav Šešelj“ .\nNa listi čiji je nosilac Ljubiša Živojinović(ispred PUPS-a), nalazi se 21 kandidat za odbornike Skupštine Gradske opštine Kostolac, a listu je potpisima podržalo 233 građana.\nPredsednik Gradskog odbora PUPS-a Požarevac, Dragan Radovanović pozvao je sve građane da 24. decembra glasaju za ovu koaliciju i za njen program koji na prvom mestu propagira socijalnu pravdu, a na drugom dostojan život svih građana kostolačke opštine.\nIspred Srpske radikalne stranke prisutnima se obratila predsednik Okružnog odbora, Snežana Bunić koja je istakla da će kao koalicija najviše pažnje posvetiti programu ekonomskog i socijalnog razvoja.\nPredaji liste pored kandidata za odbornike prisustvovali su i predsednik Opštinskog odbora PUPS-a Požarevac, Dragan Stanojević – Šumar i v. d. predsednik Opštinskog odbora PUPS-a Kostolac, Miroslava Filipović.\nKoalicija pod nazivom “ Milan Krkobabić – Partija ujedinjenih penzionera Srbije(PUPS) – Srpska radikalna stranka(SRS) dr Vojislav Šešelj“ je treća koja je Izbornoj komisiji predala listu kandidata za odbornike Skupštine Gradske opštine Kostolac, za učešće na lokalnim izborima 24. decembra.


POČETNA strana :: poređenje :: Volkswagen Golf 1.6 16V FSI vs FIAT Stilo 1.6 16v\nPa, moglo bi se reći da su u pitanju dva veoma slična automobila! Ovde su detalji ti koji bi mogli odlučiti. Ako uzmemo u obzir da oba predstavljaju mali porodični automobil i koriste oblik karoserije hečbek sa 3 vrata uz prednji pogon, sve se svodi na konkretne agregate, pokretane benzinom, koji su u njih ugrađivani. Ispod haube prvog se nalazi motor koji je razvio Volkswagen, 4-cilindrični agregat sa 16 ventila i 115ks , dok je drugi 4-cilindrični agregat sa 16 ventila i 105ks koji potpisuje Opel.\nOba automobila su bila podvrgnuta Euro NCAP (European New Car Assessment Programme) testiranju, pri čemu Volkswagen za nijansu prednjači. Imajući to na umu, hajde da uzmemo u obzir i neke druge aspekte koji utiču na bezbednost. Oba vozila predstavljaju mali porodični automobil, što u principu znači neku osrednju poziciju kada je u pitanju bezbednost, ali nam to ne pomaže preterano da se odlučimo za jedno od njih. Nasuprot tome, kada je u pitanju težina vozila čiji uticaj nije zanemarljiv, italijanski automobil nudi marginalnu razliku od 1% više metala.


U bečejskoj skupštini opštine danas o trošenju budžeta, gubitku u „Vodokanalu“, investicijama... - Portal Moj Bečej - Bečejske opštine iz ugla građana!\nU bečejskoj skupštini opštine danas o trošenju budžeta, gubitku u „Vodokanalu“, investicijama…\nDanas zasedao lokalni parlament\nPrvu sednicu lokalnog parlamenta nakon letnje pauze obeležila je rasprava o šestomesečnom trošenju budžeta opštine Bečej, kao i o radu sportskog centra i Javnog preduzeća „Vodokanal“.\nI dok opozicina odbornička grupa „Samo lokalno“ tvrdi da opštinska vlast ne planira budžet na realan način, predsednik opštine ističe suprotno.\nNa račun rukovodstva sportskog centra takođe su iz redova „Samo lokalno“ uputili kritike.\nRasprava se vodila i oko poslovanja Javnog preduzeća „Vodokanal“ koji samo prošle godine beleži gubitak u poslovanju od 10 miliona dinara.\nNakon saglasnosti skupštine opštine, uskoro se pokrenuće postupak prodaje građevinskog zemljišta u javnoj svojini opštine Bečej (parcela broj 7929/11 KO Bečej). Procenjena tržišna cena nepokretnosti koja se nalazi u industrijskoj zoni iznosi 12.600.000 dinara, a na tom mestu biće izgrađena fabrika tekstila u kojoj bi trebalo da bude zaposleno oko 270 radnika, najviše žena.\nNa kraju sednice, lokalni parlament konstatovao je ostavku sekretarke Skupštine opštine Mirjane Namačinski, kao i predsednika Upravnog odbora Turističke organizacije opštine Bečej Nemanje Karapandžića. On će, kako nezvanično saznajemo, biti predložen za direktora te organizacije.\nOznake: Lokalna samoupravaSednica SO BečejSO Bečej


Direktor kriv za nerede? (VIDEO)\nSmenjeni trener Borca iz Banjaluke Zvezdan Cvetković optužio je direktora tog fudbalskog kluba Radmila Šipovca da je organizovao nerede na nedavnoj utakmici Premijer lige Bosne i Hercegovine između Borca i sarajevskog Željezničara.\n04.10.2011 Buenos Aires\nMesi ne može sam\nNajbolji argentinski fudbaler Lionel Mesi poručio je navijačima da može mnogo da uradi za nacionalni tim, ali da ne može sam da dobija utakmice.\nGubitnička tradicija se ponavlja\nPodaci sa velikih fudbalskih takmičenja pokazuju da istorija neuspeha nekih timova može da utiče i na učinak sadašnjih igrača, čak i ako oni nisu učestvovali u porazima svojih timova.\nEvropski sud odlučio da televizijska prava nisu ekskluzivna\nDva odlučujuća meča za fudbalere\nFudbaleri Srbije počeli su pripreme za poslednja dva kvalifikaciona meča za Evropsko prvenstvo protiv Italije i Slovnije.\nNadal napustio upravu Maljorke\nPorodica tenisera Rafaela Nadala napustila je danas izvršni odbor španskog fudbalskog prvoligaša Maljorke.\nMilijaš u reprezentaciji umesto Kuzmanovića\nSelektor fudbalske reprezentacije Srbije Vladimir Petrović za utakmice protiv Italije i Slovenije u kvalifikacijama za Evropsko prvenstvo pozvao je igrača engleskog Vulverhemptona Nenada Milijaša umesto povređenog Zdravka Kuzmanovića,...\nPrva ... ◄ Nazad 372 373 374375 376 377 378Napred ► ... Poslednja


Sarri: Nisam pogledao nijednu utakmicu SP-a jer se ništa pametno ne može vidjeti - Klix.ba\n12.1.2019. u 10:39\nSvjetsko prvenstvo u nogometu je događaj koji privlači pažnju ljudi širom svijeta. Ipak, menadžer Chelseaja Maurizio Sarri je iznenadio javnost izjavom da nije pogledao nijednu utakmicu sa prvenstva u Rusiji prošle godine.\n"Nisam pogledao nijednu utakmicu Svjetskog prvenstva. Ništa pametno se ne može vidjeti na tom takmičenju. To misli svaki trener, ali neće to da govore", rekao je Sarri, pa obrazložio svoje mišljenje.\n"Nemoguće je napraviti dobru ekipu za 30 dana. Svaka reprezentacija će izgubiti protiv bilo kojeg vrhunskog kluba. Klubovi su uigrani, treneri imaju vremena da svoje zamisli pretvore u djelo, a to nije slučaj kada su u pitanju reprezentacije. Moj Chelsea bi pobijedio Englesku, sto posto", poručio je Sarri koji je istakao kako nema namjeru biti selektor neke reprezentacije.\n"Možda nekada kada budem star i umoran, ali sada mi ne pada na pamet biti selektor", dodao je Sarri.


Sportske.net - Voša u Klagenfurtu - Tradicija + osveta\nVoša u Klagenfurtu - Tradicija + osveta\n"Stara dama" mora da pobedi i ima razloga da veruje u trijumf.\nFudbaleri Vojvodine večeras od 21 sat imaće težak zadatak, jer moraju da pobede LASK. U prvom meču na "Karađorđu", austrijski tim je slavio rezultatom 1:0, pa "stara dama" mora da pobedi u revanšu, ali uzda se u tradiciju. No, ne iz poslednja dva duela sa austrijskim timovima...\nVoša se čak 23 puta sastajala sa austrijskim timovima i protiv klubova iz ove zemlje ima pozitivan skor: 10 pobeda, šest remija i sedam poraza, uz gol-razliku 41:38.\nPrvi put, to se dogodilo u sezoni 1956/57, kada se, u polufinalu Srednjoevropskog kupa, „stara dama“ sastala sa Rapidom iz Beča. Poraz rezultatom 3:0 i pobeda od 4:1 bili su dovoljni za penale, s obzirom na to da tada, baš kao što je to ponovo slučaj od ove sezone, nije važilo pravilo većeg vrednovanja gola u gostima. Vojvodina je prošla dalje nakon boljeg izvođenja jedanaesteraca, nakon čega je u finalu bila zaustavljena od mađarskog Vašaša.\nTačno 10 godina kasnije, Voša je odigrala svoju najbolju sezonu u Evropi, došavši do četvrtfinala Kupa evropskih šampiona, a prvi rival na tom putu joj je bila bečka Admira, koja je u međuvremenu iz Beča preseljena u Molding. U Beču, Vojvodina je golom Stevana Sekereša pobedila rezultatom 0:1, što joj je, uz remi u revanšu rezultatom 0:0, bilo dovoljno da kasnije odmeri snage sa Atletikom iz Madrida, a potom i sa Seltikom, koji ju je izbacio i kasnije postao prvak Evrope.\nMeđutim, ono što većina navijača Vojvodine mnogo bolje pamti jesu dvomeči protiv Austrije i Rapida odigrani u poslednjih 12 godina.\nU sezoni 2009/10, u trećem kolu kvalifikacija za Ligu Evrope, žreb je spojio Vojvodinu sa ekipom Austrije. S obzirom na to da stadion „Karađorđe“ nije ispunjavao kriterijume UEFA za tu fazu takmičenja, Voša je Austriju dočekala na stadionu FK Crvena zvezda u Beogradu. Bila je to ekipa koju su predvodili Dušan Tadić, Dragan Mrđa, Mario Đurovski, Miroslav Vulićević, Džosef Kizito, Željko Brkić… Trener ekipe je bio Dragoslav Stepanović. Sa druge strane, u timu Austrije su bili Aleksandar Dragović, Milenko Aćimović, Zlatko Junuzović. U prvom meču u Beogradu bilo je 1:1, a u revanšu Voša je vodila 2:1, ali je u finišu poklekla i izgubila 4:2.\nJoš više navijače Vojvodine boli dvomeč sa bečkim Rapidom tri godine kasnije. Voša je u prvom meču na "Karađorđu" imala ogromnih 2:0 golovima Abubakara i Bojovića, ali je u poslednjim sekundama primila gol koji ju je kasnije koštao prolaska. Jer, u revanšu, Voša je odolevala sve do same završnice kada je sudija najpre u 84. minutu isključio Vladana Pavlovića, a potom u 91. dosudio penal za Rapid - 1:0. U finišu meča, Voša je krenula na sve ili ništa i posle kontre u 98. minutu primila gol za 2:0.\nVoša na svojoj strani ima još jednu tradiciju, a to je da je protivnik ne dočekuje u svom gradu. LASK će ugostiti Vojvodinu u Klagenfurtu, a kada je Sampdorija bila domaćin "staroj dami" u Torinu, rezultat je bio 0:4. Kada je Dinamo Minsk ugostio Vošu u Brestu, rezultat je bio 0:2.\nDakle, večeras je pravi trenutak za osvetu Austrijancima.


Saznajte više o hibridne sastanke - SharePoint\nSaznajte više o hibridne sastanke\nSharePoint u sistemu Microsoft 365 Microsoft 365 Još... Manje\nMnogi tipovi rada mogu se izvršiti sa bilo kog mesta – i mnoge organizacije su usvojile hibridni model – fleksibilan način rada gde će neki članovi tima biti u kancelariji dok drugi rade kod kuće. Saznajte više o hibridnu dinamiku radnog mesta i kako da odlučite koji tip sastanka je najbolji za vaš scenario.\nHibridna dinamika radnog mesta\nSastanci na licu osobe: Svi učesnici sastanka su istovremeno na istoj lokaciji.\nHibridni sastanci: Neki učesnici sastanka su na istom mestu dok drugi nisu.\nAlatke za saradnju: Alatke kao što su koautorstvo na deljenim dokumentima i u programu OneNote.\nAlatke za produktivnost: Alatke kao što su SharePoint sajtovi tima i Microsoft kanali i razgovori.\nKada da odaberete: u lično, na daljinski ili hibrid?\nKada je važno da gradite i održavate relacije\nKada je publika velika, љiroka i ne na istom mestu\nKada radite sa timovima u drugim vremenskim zonama\nKada je to složen temu ili osetljiva materija\nKada se sastanak ili događaj mogu prikazati u bilo kom trenutku\nKada tema sastanka nije složna ili osetljiva\nHibridne osnove sastanka:\nDelite samo ono što vam je potrebno – Prilikom deljenja sadržaja na sastancima tima, kontrolišete ono što drugi mogu da vide. Možete da odlučite da li treba da prikažete celu radnu površinu ili samo određeni prozor.\nSvako može da doprinese Samo zato što niko nije u istoj prostoriji, ne znači da ne možete da se razmišljanje na beloj tabli. Microsoft Whiteboard je integrisan sa svim sastancima tima.\nNe morate da prođete sastanak, čak i ako propustite sastanak- umesto da ih približite na drugi sastanak, jednostavno snimite sastanak timova. Učesnici mogu da pretražuju skriptu sastanka i da skoče na taиku vremena sastanka gde je pomenuta tema.\nPovezivanje sa osobama unutar i izvan vaše organizacije – Kada sledeći put budete planirali sastanak u timovima ili u programu Microsoft Outlook, jednostavno uključujte e-adresu spoljnih gostiju i timove koji će se pobrinuti za ostalo.\nSnimanje sastanka timova\nKorišćenje Microsoft Whiteboard na sastanku timova\nSaznajte više o pitanjima za hibridno radni prostor


Spisak za špica Zvezde sve duži, vremena sve manje – DELIJE.AT / DELIJE SALCBURG / DELIJE AUSTRIJA\nKako stvari stoje, crveno-beli će Suduvu napasti sa postojećim snagama. A, potom nastavljaju potragu…\nAleksandar Pešić je otišao, Nikola Stojiljković je „rovit“, Milan Pavkov na izlaznim vratima, a Dejan Joveljić „zelen“.\nU nezavidnoj situaciji nalazi se Vladan Milojević uoči dvomeča drugog kola kvalifikacija za Ligu šampiona protiv litvanske Suduve. Prva utakmica je već u utorak u Beogradu (20.30), a trener Crvene zvezde nema baš neki izbor kada je u pitanju pozicija centarfora.\nDa li rizikovati sa Stojiljkovićem – koji je van forme, a mogao bi i ozbiljnije da se povredi ili sa Joveljićem – koji kao „zapeta puška“ čeka šansu, ali je tek uplovio u seniorske vode i pitanje je kako bi se izborio sa pritiskom koji nose evropske utakmice crveno-belih ili šansu ukazati Pavkovu – koji je dobio poverenje u Letoniji protiv Spartaksa kada se povredio Stojiljković, ali nije iskoristio nekoliko dobrih prilika za gol.\nIli se ponovo uzdati u El Fardua Bena – koji je u revanšu sa Spartaksom prekomandovan sa krila u špic, što se isplatilo kada je u 78. minutu postigao prvi gol u pobedi 2:0.\nJedno je, ipak, sigurno. Novi napadač neće stići na vreme za prvi duel sa Suduvom iako Zvezda ima pravo da za predstojeći dvomeč prijavi jednog novog igrača do nedelje uveče, čak i kada bi on potpisao u nedelju ili ponedeljak ujutro, teško da bi ga Milojević odmah „bacio u vatru“. Eventualno bi konkurisao za revanš…\nI dok stručni štab razmišlja koga staviti u špic u utorak, sportski i generalni direktori crveno-belih, Mitar Mrkela i Zvezdan Terzić, imaju glavobolju oko toga koga dovesti Vladanu Milojeviću.\nRičmond Boaći je prihvatio ponuđene uslove za povratak u Zvezdu, međutim, Rumun sa klupe Đangsua, Kozmin Olaroju se protivi da ga pusti pre nego što vidi kako će se uklopiti tek pristigli Eder iz Intera. Mogućnost da reprezentativac Gane ponovo obuče crveno-beli dres nije potpuno otpala, ali su iz dana u dan sve manje šanse…\nPavkov ide u Primeru?\nVisoki Milan Pavkov karijeru bi mogao da nastavi u Valjadolidu, pišu španski mediji i navode da je klub iz Primere spreman da ponudi srpskom napadaču četvorogodišnji ugovor uz platu 400.000 evra. Navodno, Crvena zvezda za ovaj transfer traži 3.000.000 evra – odmah, a ne u ratima, što ljubičasto-beli ne mogu da ispune, pa bi pregovori mogli da budu nastavljeni posle dvomeča crveno-belih sa Suduvom.\nParalelno sa povratkom Boaćija pojavila se vest i da bi Portugalac Ugo Vijeira mogao da se vrati u Zvezdu iz Jokohame, ali njemu na zimu ističe ugovor i veliko je pitanje koliki mu je motiv da ponovo zaigra u Srbiji, imajući u vidu da je jedva dočekao odlazak. Među potencijalnim kandidatima već neko vreme u javnosti se pominje Argentinac Franko Soldano iz Union Santa Fea, od nedavno i 190 centimetara visoki Ukrajinac argentinskog porekla – Gustavo Blanko Leščuk iz Šahtjora, a najnovija imena su Egipćanin Ahmed Hasan iz Brage i, po pisanju portala RSB, Brazilac Džonatan Kafu, dobro poznat iz vremena kada je nosio dres Ludogoreca.\nO Hasanu se, međutim, piše i kao velikoj želji Olimpijakosa koji je spreman da plati Bragi 3.000.000 evra, što crveno-beli ne mogu da isprate, dok je Kafu prošlog leta prešao u Bordo za 7.500.000 evra, pa je i u njegovom slučaju pitanje može li Zvezda da ispuni sve finansijske uslove.\nVidećemo šta će doneti naredni dani. Trebalo bi da Zvezda može protiv Suduve bez još jednog centarfora, međutim, za narednu rundu kvalifikacija za Ligu šampiona biće joj neophodan golgeter spreman da reši utakmicu.\nZvezda bez zamene za Kangu, igraće bez pleja: Đuričić nije hteo u Srbiju, Aleksić nije taj tip\n„Naša velika želja je bio Ivanić, ali on nije bio eksplicitan u stavu da želi u Zvezdu“, poručio Zvezdan Terzić Mršavo je bilo protiv Amkara, protiv Ujpešta još mršavije… Mogu fudbaleri Crvene zvezde da pronađu izgovor u streoptipnim izjavama o nikad težim pripremama, ali činjenica je da će stručni štab crveno-belih biti na mukama. Gabonac Gelor […]\nŠpanci pišu: Zvezda za Pavkova traži 3.000.000 evra


Dnevni boravak za starije Caritasa Barske nadbiskupije svečano otvoren – Caritas\nDnevni boravak za starije Caritasa Barske nadbiskupije svečano otvoren\nNovosti September 30, 2021\nDanas je u Caritasovom centru na Biskupadi održana svečanost povodom zvaničnog otvaranja Dnevnog boravka za starije Caritasa Barske nadbiskupije, koji je nedavno i zvanično licenciran od strane Ministarstva rada i socijalnog staranja. Otvaranju Dnevnog boravka su pored korisnika projekta prisustvovali i predsjednik opštine Bar Dušan Raičević, predsjednik Caritasa Barske nadbiskupije mons. Rok Gjonlleshaj nadbiskup barski, predstavnici Ugovornog tijela kao i predstavnici Ministarstva ekonomskog razvoja.\nSvečanost je otvorena pozdravnim govorom predsjednika Caritasa Barske nadbiskupije mons. Rok Gjonlleshaja, nadbiskupa barskog, koji je ovom prilikom istakao zadovoljstvo povodom licenciranja Dnevnog boravka koji je na ovaj način postao dio sistemske brige o starijim osobama u domenu socijalne zaštite. On je takođe naglasio da se ova svečanost realizuje i u povodu obilježavanja 1. oktobra Međunarodnog dana starijih osoba kao značajnog datuma za stare osobe širom svijeta.\nIspred Ministarstva ekonomskog razvoja prisutne je pozdravila gospođa Ljulja Dušaj a ispred opštine gradonačelnik Dušan Raičević.\nPored formalnog otvaranja, korisnici Dnevnog boravka kao i prisutni gosti imali su priliku da uživaju u kulturno-umjetničkom programu koji je ovim povodom upriličen. Rajko Joličić predsjednik Udruženja penzionera Bar, veliki pjesnik i humanista je svojim stihovima pozdravio prisutne nakon čega je mlađa grupa KUD “Sveti Jovan Vladimir” izvela nekoliko plesnih tački što je prisutne starije osobe najviše i obradovalo.\nDnevni boravak Caritasa Barske nadbiskupije razvijen je u okviru zajedničkog projekta sa Opštinom Bar „Dnevni boravak za starija lica“, koji za cilj ima unaprijeđenje sistema socijalne zaštite za starije osobe. Pružanjem raznih vrsta usluga u Dnevnom boravku želi se unaprijediti kvalitet života starijih lica na teritoriji opštine Bar.\nPrevious PostObuka “Strateško planiranje”Next PostKampanja “Njeguj mentalno zdravlje, a ne predrasude”


Tokom krize izazvane virusom COVID-19, Catalyst Balkans je prikupio podatke po kojima su od marta do 31. januara 2021. godine pojedinci, kompanije i neprofitne organizacije u Srbiji donirali više od 21 miliona evra za saniranje posledica uzrokovanih ovom pandemijom.\nO tome koliko je značajno da dobra dela budu ne samo učinjena, već i priznata i prepoznata, najbolje govori veliko interesovanje za prijavu za VIRTUS nagradu za filantropiju Trag fondacije, koja se ove godine dodeljuje po 14. put. VIRTUS nagrada za 2020. godinu dodeljuje se uz finansijsku podršku Američke agencije za međunarodni razvoj (USAID) u okviru Projekta za unapređenje okvira za davanje, kao i podršku Evropske unije i Balkanskog fonda za demokratiju.\n“U Srbiji se filantropija sve više prepoznaje i praktikuje, a broj akcija i iznos donacija se svake godine povećava za trećinu. Čini se da je i ova, poput ostalih kriznih situacija, doprinela solidarnosti, ujedinjavanju zajednice i većoj spremnosti na pomoć. Ipak, za dugoročnije efekte filantropskih inicijativa neophodno je strateško planiranje, kao i bolje povezivanje različitih aktera. Pored toga, uočava se potreba za sistemskim pristupom koji bi podrazumevao uključivanje teme filantropije u formalno obrazovanje u Srbiji”, izjavila je Marija Mitrović, direktorka za filantropiju i partnerstva Trag fondacije.\nRadojka Nikolić, glavna i odgovorna urednica Magazina Biznis i časopisa Ekonometar i dugogodišnja predsednica žirija za dodelu VIRTUS nagrade, istakla je značaj pravovremenog i tačnog informisanja o filantropskim aktivnostima. “Mediji igraju veliku ulogu u podsticanju filantropije. Oni mogu da pokreću inicijative, da podižu svest građana o važnosti davanja, a informišući sve zainteresovane strane o relevantnim aspektima filantropskih aktivnosti, povećaju transparentnost samih filantropskih akcija. Posebno je važno da prenesu tačne informacije o doniranim sumama i rezultatima akcija, kako bi se sprečilo plasiranje neistina i narušavanje ugleda filantropa, koji ulažu ogroman trud da bi pomogli najugroženijima”, zaključila je g-đa Nikolić.\nKonferenciji su prisustvovali i prošlogodišnji dobitnici - Tamara Klarić, dobitnica VIRTUS nagrade za individualni doprinos filantropiji za 2019. godinu i Svetlana Jovanović Mitić, menadžer marketinga kompanije dm-drogerie markt, koja je dobitnik Specijalne VIRTUS nagrade za najinovativniji projekat za 2019. godinu.\nPoziv za prijave za 14. VIRTUS nagradu za filantropiju je otvoren do 25. februara 2021. godine, a više informacija se može naći na linku: www.tragfondacija.org/virtus-nagrada. Dobitnici VIRTUS nagrada za 2020. godinu biće proglašeni tokom prve polovine maja meseca.


Počele pripreme za izmeštanje laboratorije Doma zdravlja u Palanci na novu lokaciju\nLaboratorija će biti stacionirana u Rudnik zgradi, potvrdili su nadležni\nPočetkom aprila meseca sve službe Medicine rada premeštene su iz stare zgrade kod „Goše“ u centralni objekat Doma zdravlja u ulici Kneza Miloša u Palanci. Tada su nadležni iz ove zdravstvene ustanove najavili da će i laboratorija biti izmeštena iz ovog objekta na novu lokaciju.\nKako je potvrdila Dr Ivana Đurđević Starović, pripreme za premeštanje su počele i očekuje se da laboratorija za mesec dana počne sa radom u „Rudnik“ zgradi, u neposrednoj blizini Školskog dispanzera i Gradske apoteke u Palanci.\nOna je gostujući u Jutarnjem programu Tv Jasenica, rekla da se trenutno izvode radovi kako bi se ovaj novi prostor prilagodio za potrebe laboratorije.\n„Očekujem da za mesec dana završimo te unutrašnje radove na adaptaciji objekta i onda da krene preseljenje. Ovim putem bih apelovala na građane i pacijente da kada dođe do premeštanja laboratorije, koje će sigurno trajati oko 7 dana, budu strpljivi i imaju razumevanja jer u tom periodu laboratorija neće biti u mogućnosti da radi“, istakla je direktorka Doma zdravlja.\nOna je naglasila da će javnost o tome biti blagovremeno obaveštena, i rekla da je takođe došlo do promena kada je u pitanju terensko vađenje krvi.\n„Do sada smo terensko vađenje krvi obavljali četvrtkom i u gradu i selima, ali je ta praksa promenjena i sada su sredom naše terenske ekipe u gradu dok su četvrtkom u selima“, zaključila je Ivana Đurđević Starović.\nZavod za javno zdravlje Požarevac: Prema podacima od 26. maja u Podunavskom okrugu ukupno 297 slučaja Covida-19\nSmederevo 189, S. Palanka 69, V. Plana 39\nRHMZ Srbije: Kišovit kraj maja i početak juna\nDo kraja sedmice nestabilno vreme\nPočela sa radom ambulanta Doma zdravlja u Maloj Plani\nAmbulanta će biti otvorena za pacijente svakog utorka od 8 do 12 sati


Politika privatnosti - FormaPharm Engineering Group\nFormaPharm Engineering Group d.o.o., Čarlija Čaplina 36, 11000 Beograd, Srbija, MB: 06964419 (u daljem tekstu: „Kompanija“), ispunjavajući dužnost rukovaoca, u skladu sa odredbama važećeg zakona koji reguliše zaštitu podataka o ličnosti, ovim putem Vas obaveštava da prikuplja podatke o ličnosti lica koja pristupaju veb-sajtu Kompanije (u daljem tekstu: „veb sajt“), u skladu sa zakonskom regulativom.\nKompanija štiti lične podatke svih posetilaca ovog veb-sajta, a pristup istom podleže poštovanju Politike privatnosti.\nKompanija Vas obaveštava da je, u slučaju potrebe, možete kontaktirati na: info@formapharm.net ili slanjem pošte na gorenavedenu adresu sedišta Kompanije, a radi obezbeđenja poštovanja Zakona o zaštiti podataka o ličnosti.\nSvi korisnici interneta mogu posetiti internet prezentacije Kompanije, bez otkrivanja bilo kakve lične informacije o sebi. Sve informacije koje prikupljamo koristimo kako bismo olakšali upotrebu internet prezentacije, kao i da bismo sprečili zloupotrebu i nelegalne aktivnosti na njoj.\nPrikupljamo samo informacije o korišćenju internet prezentacije, poput broja preuzimanja određenih datoteka, dnevnog broja korisnika, broja pregledanih stranica, IP adrese računara. Ove informacije se prikupljaju bez pojedinačne identifikacije, iako se IP adrese mogu koristiti radi identifikacije u slučajevima sprečavanja zloupotreba i nelegalnih aktivnosti. Ove informacije koristimo kako bismo unapredili internet prezentaciju i pružili što relevantnije iskustvo našim korisnicima.\nU slučaju kada od Vas zatražimo druge lične informacije, zatražićemo i vaš pristanak putem onlajn formulara ili elektronske pošte.\nLične podatke koje nam date ili do kojih dođemo putem ovog veb-sajta, koristićemo isključivo za odgovaranje na vaša pitanja i/ili za poboljšanje naših usluga.\nNaglašavamo da Kompanija može prikupljati lične podatke od korisnika veb-sajta isključivo u skladu sa odredbama zakona koji uređuje oblast zaštite podataka o ličnosti.\nSve informacije koje nam pružite čuvaju se na našem serveru i mogu im pristupiti isključivo ovlašćena lica za obradu podataka, u legitimnom interesu Kompanije i u svrhe navedene u ovoj Politici, kao i za druge svrhe za koje ste Vi, kao korisnici veb-sajta, dali odobrenje.\nVaši podaci će se obrađivati i čuvati sve dok postoji Vaša saglasnost za to.\nVeb-sajt Kompanije koristi kolačiće (eng. cookies) u prikupljanju podataka.\nKolačić je mala tekstualna datoteka koja se šalje vašem računaru prilikom posete nekom veb-sajtu. Kolačići na veb-sajtu Kompanije vrše veliki broj različitih funkcija i omogućavaju Vam efikasnije kretanje po stranicama, čuvaju vaše omiljene postavke i doprinose boljem doživljaju veb-sajta.\nNa veb-sajtu se mogu koristiti i kolačići koji nisu neophodni za njihovo funkcionisanje. Takve kolačiće ne koristimo za praćenje ponašanja pojedinačnih korisnika niti njihovu identifikaciju, već za sticanje korisnih saznanja o načinu korišćenja veb-sajta, tako da isti možemo unaprediti za posetioce.\nUkoliko ne želite da primate kolačiće, možete svoj internet pretraživač podesiti tako da Vas obaveštava kada vam se kolačići šalju, a možete i da odbijete prijem svih kolačića. Takođe možete da obrišete kolačiće koji su već postavljeni na vaš računar.\nOgraničavanje ili blokiranje kolačića koji se putem internet pretraživača postavljaju na Vaš uređaj, vrši se podešavanjem postavki internet pregledača.\nKompletan sadržaj veb-sajtova Kompanije (svi tekstovi, logotipi, fotografije, audio sadržaj i video materijal na ovom veb-sajtu) predstavlja intelektualnu svojinu Kompanije ili se koristi u skladu sa obezbeđenom dozvolom ovlašćenog nosioca prava intelektualne svojine.\nKorišćenje sadržaja, osim na način opisan u ovoj Politici, bez pisane dozvole vlasnika sadržaja, strogo je zabranjeno.\nKompanija ne garantuje da će veb-sajt funkcionisati bez prekida ili grešaka, ali će nastojati da nedostatke otkloni u što kraćem roku.\nKompanija nije odgovorna za materijalnu ili nematerijalnu štetu koja može da nastane korišćenjem veb-sajta ili njegovog sadržaja. Takođe, naš sajt može sadržati linkove ka drugim veb-sajtovima koji su nezavisni od Kompanije i koji samim tim ne podležu ovoj Politici privatnosti, te se Kompanija ne može smatrati odgovornom za sadržaj, uslove korišćenja, politiku privatnosti ili bezbednost drugih veb-sajtova.\nIzmena politike privatnosti veb-sajta\nKompanija zadržava pravo da u svakom trenutku izmeni Politiku privatnosti ovog veb-sajta.


Joksimović: Niko nas ne tera u EU, to je naš izbor – Indeks Vesti – Najvažnije vesti iz Srbije i regiona\nNaslovna > Srbija Danas > Politika > Joksimović: Niko nas ne tera u EU, to je naš izbor\nBEOGRAD – Ministarka bez portfelja zadužena za evrointegracije Jadranka Joksimović, izjavila je da je put ka Evropskoj uniji politička odluka koju je Srbija odavno donela. Ona je na sednici Nacionalnog konventa o Uniji ocenila da će, uprkos problemima u evropskoj porodici, korist od pridruživanja biti mnogo veća i to u svim oblastima društveno-političkog života. Upravo završen prvi krug predsedničkih izbora u Francuskoj, otvorio je u okviru sednice konventa, raspravu o rastućem evroskepticizmu, ali i doveo do zaključka da su građani Srbije velikom većinom za članstvo u Evropskoj uniji.\nEvropska unija (EU) mora eksplicitno da odgovori na nešto što je eksplicitno rečeno a vodi destabilizaciji u regionu i lošim odnosima, naglasila je danas ministarka bez portfelja zadužena za evropske integracije Jadranka Joksimović, navodeći da je “jasno o čemu govori”.\nMislim da neki u regionu ne pokazuju dobru volju, rekla je Joksimović na plenarnoj sednici Nacinalnog konventa o EU, dodavši da se radi o vraćanju na teme koje ne pripadaju 21 veku.\nKad je nešto eksplicitno rečeno i urađeno nephodno je da odgovor takođe bude eksplicitan ako Brisel želi da zadrži kredibilitet i legitimitet u odnosu na ono što mi vidimo kao EU, a to je okvir stabilnosti, prosperiteta i mira, rekla je Joksimović.\nOna je ocenila i da EU pokazuje nedovoljno razumevanja za stvarna dešavanja u regionu Zapadnog Balkana, kako oni zovu ovo područje.\nGovoreći o izazovima pred kojima je EU, ona je rekla da niko nije slep da ih ne vidi.\nAli svaka promena ne znači da će nešto nestati, već da će se transformisati u nešto možda efikasnije ili drugačije, što ne mora da bude loše, rekla je Joksimović.\nPrema njenim rečima, politička, ekonomska, bezbednosna dobit od članstava u EU je svakako veća od onog što bi moglo da se kritikuje i na šta bi evroskeptici mogli da se pozovu.\nNiko nas ne tera u EU, to je naš izbor, rekla je Joksimović, napominjući da je za zemlju dobro da bude za stolom za kojim se odlučuje\nDo kraja juna da otvorimo dva ili tri poglavlja\nMinistarka bez portfelja zadužena za evropske integracije Jadranka Joksimović, izrazila je danas nadu da će Srbija do kraja JUNA, uz, kako je rekla, sve prepreke sa kojima se suočava, moći da otvori još dva ili tri poglavlja u pregovorima sa Evropskom unijom.\n“Ne bih da licitiram, a radi se o poglavlju 7 – zaštita prava intelektualne svojine, 29 – carinska unija, usvojli smo pregovaračku poziciju za poglavlje 30, a mislim da je i poglavlje 6 na putu.\nImamo izglede da zadržimo dobru dinamiku do kraja malteškog predsedavanja EU, a da i u drugom delu godine radimo i zadržimo put stabilnosti kroz uspešne evrointegracije”, kazala je Joksimović.\nVučević sa Skotom o investicijama i kandidaturi NS


Počeli radovi na izgradnji javne garaže ispred Opštine Herceg Novi\nsrijeda, 18 mart 2020 14:00\nDugo očekivani projekat izgradnje javne garaže ispred zgrade Opštine Herceg Novi započeo je danas. Radnici kompanije “Briv construction” počeli su sa pripremnim radovima na izgradnji Mješovitog centra i javne garaže na platou ispred zgrade Opštine Herceg Novi, na osnovu projekta koji je izradio Građevinski fakultet iz Podgorice.\nNadzor nad izgradnjom ovog značajnog projekta za naš grad vršiće kompanija “Ing-invest”.\nPočetak radova ispratilo je rukovodstvo Opštine Herceg Novi, predsjednik Stevan Katić i potpredsjednici Danijela Đurović i Miloš Konjević, sa saradnicima. Kako je istakao Sekretar za komunalne djelatnosti, ekologiju i energetsku efikasnost Aleksandar Kovačević, u toku današnjeg i sjutrašnjeg dana će gradilište biti propisno ograđeno, a prvi radovi podrazumjevaće skidanje postojećeg kamena, koji će biti sačuvan i iskorišten na drugim infrastrukturnim projektima.\nCentar i javna garaža zamišljeni su kao mješoviti centar, sa dominantnim sadržajem javne garaže, trgom i poslovnim sadržajima. Garaža je zbog niveleta terena i racionalne upotrebe prostora organizovana kroz tri etaže sa polunivoima, dvije suterenske i prizemna. Planirano je da nakon završetka radova korisnicima bude dostupno oko 150 parking mjesta.\nRok završetka radova je devet mjeseci od uvođenja izvođača u posao, a vrijednost radova iznosi oko 3.2 miliona eura.


4.000 potpisa u Skupštini: Ova inicijativa će zaustaviti partijsko zapošljavanje! - CAT BiH\nby CAT BIH 7 | sep 10, 2020 | Novosti, Vijesti\nSkupljeno je blizu 4000 potpisa, zahvaljujući kojim će pokušati da institut konkursa uvedu kao obavezan u sve sfere javnih službi u Republici Srpskoj. Nažalost, javna preduzeća, fondovi i dr. danas isključivo služe za uhljebljavanje partijskih parazita, zbog čega kao društvo duboko ispaštamo, pojasnili su u Restartu.\nPredsjednik ovog Udruženja Stefan Blagić kaže da će ova peticija biti proslijeđena u skupštinsku proceduru, a predviđena je izmjena samo dva člana.\n“Samo ovim izmjenama će, ukoliko se usvoji ovaj naš prijedlog, institut konkursa postati obavezan”, rekao je Blagić navodeći da će se ovim prijedlogom tražiti da Agencija za državnu upravu vrši konkursne procedure, a ne da svaka institucija to radi po svom nahođenju.\nOn je napomenuo da je upravo partijsko zapošljavanje protiv kojeg se bore na ovaj način jedan od glasvnih razloga sve većeg odlaska građana iz Republike Srpske.\nPokrenuta inicijativa za zapošljavanje redovnih studenata tokom studija Pokrenuta inicijativa “Pronađimo zajedno rješenja: Čist zrak u Sarajevu!” Početak projekta pod nazivom „Omladinski servis za zapošljavanje“ UNAPRIJEDITI TURIZAM-Predstavljena inicijativa “Odmori u BiH” za podršku turizmu u BiH


Savjetodavni centar za ruralni razvoj | Mirjanić: Vlada Srpske maksimalno podržava poljoprivredni sektor\nMirjanić: Vlada Srpske maksimalno podržava poljoprivredni sektor\nMinistar poljoprivrede, šumarstva i vodoprivrede Republike Srpske Stevo Mirjanić rekao je na otvaranju Sajma poljoprivrede „Interagro“ u Bijeljini da Vlada maksimalno podržava agrar i da uz zajedničke napore svih očekuje dobre razultate u ovom sektoru.\nMirjanić je podsjetio da je poljoprivrednicima isplaćeno 49 miliona maraka dugovanja iz prošle godine, za tekuće podsticaje isplaćeno je 20 miliona maraka i do kraja sedmice biće isplaćeno još pet miliona maraka, a sve obaveze iz budžeta biće isplaćene do kraja godine.\nPrema njegovim riječima, Vlada je obezbijedila regres za „plavi dizel“ za proljetne i jesenje radove od 0,60 KM po litru, a uvedena premija za pšenicu već je najavljena i za sljedeću godinu.\nMirjanić je ukazao na tri stuba u novom modelu finansiranja agrarnih potreba kojima se značajna sredstva usmjeravaju u novu proizvodnju, kapitalna ulaganja i razvoj poljoprivrede.\n„Inicirali smo više prijedloga i izradili koncept odluka kojima se uređuje poslovanje na nivou BiH i zaštita domaće proizvodnje, ali organi BiH sporo donose konkretne odluke na ovu temu“, rekao je Mirjanović.\nMinistar poljoprivrede, šumarstva i vodoprivrede Srpske najavio je podršku Vlade za jačanje zadružnog sektora i stvaranje modernih komercijalnih gazdinstava u Srpskoj, kao i kontinuirano jačanje savjetodavne službe u oblasti agrara.\nMeđunarodni poljoprivredni sajam „Interagro“ okupio je ove godine u Bijeljini 120 izlagača sa prepoznatljivim robnim markama i stručnjake iz regiona.\nNa 6.000 metara kvadratnih izložbenog prostora na Agrotržnom centru predstavljene su kompanije iz Njemačke, Češke, Austrije, Italije, slovenije, Srbije, Federacije BiH i Republike Srpske.\nOvo je 12. Poljoprivredni sajam u Bijeljini, a manifestacija prvi put ove godine ima i partnera – Privrednu komoru Vojvodine.\n← U RS-u godišnje se proizvede između 1.500 i 3.000 tona meda\nPotrebno ubrzati pripreme za uspostavu IPARD struktura →


Zvezda „NCIS" oženjen Srpkinjom\nNaslov: Zvezda „NCIS" oženjen Srpkinjom Sre 19 Okt - 19:57\nZvezda holivudske krimi serije oženjen Srpkinjom\nLjubiteljima kriminalističkih serija odavno je poznato ime glumca Majkla Vederlija, koga domaća publika trenutno gleda u seriji „NCIS”, kao agenta Antonija Denocija. Međutim, ono što većina ljudi ne zna, ovaj glumac je oženjen lepom Srpkinjom Bojanom Janković, spacijalistom onkologije.\nBojana i Majkl Vederli: upoznali su se u baru u Vankuveru za vreme snimanja serije\nLJUBAV - Majkl Vederli glumom je počeo da se bavi još u tinejdžerskim danima, a njegova prva veća uloga bila je u čuvenoj seriji „Kozbi šou”, da bi zatim usledila popularna futuristička serija „Crni anđeo” u kojoj je igrao pored čuvene Džesike Albe. Ipak, široj publici je najpoznatiji po krimi seriji „NCIS” u kojoj mu je partner Mark Harmon. I dok je imao puno sreće sa ulogama, na ljubavnom planu dugo je lutao, sve dok nije upoznao studentkinju medicine i to Srpkinju. Bojana i Majkl upoznali su se sasvim slučajno jedne večeri u jednom baru u Vankuveru, gde je ovaj glumac boravio sa ekipom radi snimanja serije „NCIS”. Kako je ispričao američkom magazinu „Pipl”, u jednom trenutku je primetio Bojanu, koja mu je svojom lepotom toliko zaokupila pažnju da ju je krišom posmatrao cele večeri.\n- Uspostavili smo kontakt očima i to je bilo to - kratko kaže Vederli, koji se naredne dve godine sa Bojanom zabavljao na daljinu, budući da je ona završavala studije medicine u Vankuveru, dok je on zbog glumačkog angažmana svoje vreme provodio u Los Anđelesu. Kada su uvideli da je njihova veza ozbiljna, Bojana se preselila u Los Anđeles i par se venčao u septembru 2009, a u bliskoj budućnosti planiraju da se ostvare i u ulozi roditelja.\nImamo 97 korisnika na forumu: 0 Registrovanih, 0 Skrivenih i 97 Gosta :: 2 Provajderi


Izvor: N1 televizija, 14.Jun.2018, 18:59\nPremijeri Grčke i Makedonije su u političkim neprilikama, dva dana pošto su postigli istorijski međusobni dogovor o mogućem rešavanju višedecenijskog spora oko naziva Makedonije.\nGrčki premijer Aleksis Cipras je pred glasanjem Skupštine o poverenju u njegovu vladu, dok makedonski Zoran Zaev ima posla s odbijanjem predsednika Đorđa Ivanova da potpiše sporazum, ako ga Sobranje odobri.\nZaev i Cipras >> Pročitaj celu vest na sajtu N1 televizija << su se složili da bivša jugoslovenska republika treba da promeni naziv u "Severna Makedonija", što može okončati spor koje sprečava njeno pridruživanje NATO i EU, i truje bilateralne odnose.\nNejasno je, međutim, da li će primedbe ministra odbrane na sporazum o nazivu Makedonije dovesti do pada vlade, ako bude glasao protiv Ciprasa.\nDebata o predlogu za izglasavanje nepoverenja je počela, a glasanje se očekuje najkasnije u subotu popodne.\nU Makedoniji, premijer Zaev je naišao na odbijanje predsednika Đorđa Ivanova da potpiše sporazum, ako ga ratifikuje parlament. Takvo odbijanje bi samo nakratko odložilo sprovodjenje sporazuma, za koji se očekuje da će biti potpisan ovog vikenda.\nPremijeri Grčke i Makedonije su danas u političkim neprilikama, dva dana pošto su postigli istorijski medjusobni dogovor o mogućem rešavanju višedecenijskog spora oko naziva Makedonije.Grčki premijer Aleksis Cipras je pred glasanjem SKuopštine o poverenju u njegovu vladu, dok makedonski Zoran...


Boško Milovanović: Presuda Upravnog suda je da sam neregularno smenjen sa mesta predsednika Skupštine opštine – GMinfo\nBoško Milovanović, foto: gminfo.rs\nBoško Milovanović, jedan od kandidata za odbornika sa liste Grupe građana „Pobedi i spasi opštinu Gornji Milanovac“ na mestu predsednika Skupštine opštine Gornji Milanovac bio je do 18. aprila 2017. godine, kada je pre isteka mandata, kako kaže, neregularno smenjen sa te pozicije, što je naknadno sudskim postupkom i dokazano.\n– Naime, odlukom Upravnog suda od 2. marta 2018. godine poništena je odluka o mojoj smeni i vraćena Skupštini opštine na ponovno odlučivanje – kazao je Milovanović.\nPrema njegovim rečima tada je trebalo zakazati novu regularnu sednicu Skupštine i na njoj obaviti regularnu smenu predsednika.\n– Međutim predsednik opštine Gornji Milanovac Dejan Kovačević se oglušio na odluku Upravnog suda. Kadrovska komisija, u čijem sastavu nije bio nijedan pravnik, je iznela mišljenje da je sve u redu sa smenom predsednika i dala Skupštini predlog na glasanje, ne obazirući se na to što je u pitanju pravosnažna presuda Upravnog suda, čije odluke donosi Veće sudija i ne postoji mogućnost žalbe na iste. Skupština nastavlja da funkcioniše na čelu sa Lazarom Nikolićem, novim predsednikom, koji je takođe nezakonitim postupkom postavljen na to mesto, što je takođe dokazano na sudu i odlukom Upravnog suda od 9. maja 2018. godine kada je poništen ovaj izbor – kaže Milovanović i dodaje:\n– Dakle, Skupština opštine Gornji Milanovac naredne tri godine obavlja svoju dužnost nezakonito, zaseda, donosi i sprovodi odluke, upravlja budžetom, nenamenski troši sredstva itd, apsolutno se ne obazirući na odluke Upravnog suda kao da ne postoje – istakao je Boško Milovanović.\nU međuvremenu, kaže da se obraćao i Zaštitniku građana, od koga je dobio odgovor u kome Skupštini opštine Gornji Milanovac ukazuje na neregularno sprovedenu smenu predsednika.\nMilovanović ističe da se ponovo žalio Upravnom sudu i ponovo dobija presudu o neregularnosti njegove smene sa mesta predsednika Skupštine opštine, početkom avgusta 2020. godine, iako je, kako se navodi u zvaničnom dokumentu presuda doneta još 22. maja 2020. godine.\nMilovanović kaže da veruje da je presuda njemu uručena nakon više od dva meseca od njenog donošenja, da se ne bi u javnosti digla prašina.\n– I da se ne obelodanio nelegalan rad ovdašnje Skupštine i uopšte lokalne samouprave, neposredno pred lokalne izbore, što bi svakako škodilo ugledu trenutnog predsednika opštine Gornji Milanovac Dejana Kovačevića, ujedno i kandidata za budućeg predsednika opštine na tada predstojećim izborima – smatra Boško Milovnaović.\nU PSOGM kažu „vrhunac celokupne apsurdne situacije je to što je nakon izbora sazvana konstitutivna sednica Skupštine opštine, a poziv potpisuje upravo neregularni predsednik Skupštine, gospodin Nikolić“.\nPredstavnici Grupe građana „Pobedi i spasi opštinu Gornji Milanovac“ smatraju da sednica treba da bude odložena i zakazana za drugi datum.\n– Njeno sazivanje treba da obave odbornici, odnosno jedna trećina odbornika ili bivši predsednik, tj. gospodin Milovanović, što bi u ovom slučaju bilo opravdano i zakonito – kažu u PSOGM.\nMilovanović ističe da u celoj priči ne stavlja akcenat na lični interes, već da smatra da je od velike važnosti dokazati nelegitimnost rada Skupštine opštine Gornji Milanovac, i da naši sugrađani, a i šira javnost moraju biti upoznati sa ovom činjenicom.\n– Uostalom, mi smo se kao grupa građana obavezali i dali obećanje sugrađanima da će se naših 15 odbornika u skupštini boriti protiv svih neregularnosti i nezakonitosti u radu i to ćemo svakako ispuniti – zaključio je Milovanović.


Putin: Hrabrost sovjetskih vojnika u Avganistanu je bez premca\nNapetost između Rusije i Moldavije oko oslobođenih pilota: Opozivi i demarši\nMinistarstvo inostranih poslova Moldavije zatražilo je od Vlade da opozove Andreja Negucua sa funkcije ambasadora te zemlje u Ruskoj Federaciji, ne ukazavši razlog zbog čega je takva odluka doneta, prenose ruski mediji.\nRusija podržava pregovore SAD i talibana, ali rano je za slavlje\nRusija podržava pregovore između Sjedinjenih Američkih Država i talibana, ali je „rano za ispijanje šampanjca“, izjavio je specijalni predstavnik ruskog predsednika za Avganistan Zamir Kabulov.\nU dva napada u Avganistanu poginuo 21 civil\nNajmanje 21 civil, među kojima su i žene i deca, poginuo je u vazdušnim udarima u južnoj avganistanskoj provinciji Helmand, saopštio je lokalni zvaničnik.\nTramp: Ostaje vojno prisustvo SAD u Iraku kako bi se pratio Iran\nPredsednik Sjedinjenih Američkih Država Donald Tramp izjavio je za televiziju Si-Bi-Es da ostavlja vojno prisustvo u Iraku kako bi imao mogućnost da „prati Iran“.\nMediji: Amerikanci pomogli liderima DAEŠ-a da pobegnu iz zatvora u Avganistanu\nIranska agencija Tasnim, pozivajući se na sopstvene izvore, tvrdi da je pre dve nedelje 40 lidera terorističke grupe DAEŠ uz pomoć američke vojske pobeglo iz zatvora u Avganistanu pod kontrolom militanata radikalnog pokreta Taliban.\nKo je sledeći na redu?\nVenecuela se strmoglavo topi u haosu dvovlašća, nasilja i građanskih sukoba, sve može da se završi krvavim ratom. Da li možda imate osećaj da ste sve to već negde videli?\nAmerika kreće u informativni rat protiv Rusije zbog DAEŠ-a\nSAD žele da optuže Rusiju za pomoć terorističkim grupama DAEŠ-a, uključujući i prebacivanje terorista iz Sirije i Iraka u Avganistan, zbog čega američke specijalne snage pripremaju „dezinformacije“, saopštilo je Ministarstvo inostranih poslova Rusije.\nAmerički general žestoko kritikivao Trampovu najavu povlačenja iz Avganistana\nBivši vrhovni komadant SAD u Avganistanu Stenli Mekristal upozorio je danas da bi eventualno povlačenje skoro polovine od 14.000 američkih vojnika, koji služe u toj zemlji, smanjilo motiv talibana da pregovaraju o mirovnom sporazumu, posle više od 17 godina rata.\nSAD povlače polovinu svojih snaga i iz Avganistana?\nPentagon razrađuje planove o povlačenju polovine od 14.000 američkih vojnika koji služe u Avganistanu, saopštili su američki zvaničnici. Agencija AP konstatuje da to predstavlja oštar zaokret politike administracije američkog predsednika Donalda Trampa, čiji je cilj da primora talibane na mirovne pregovore posle više od 17 godina sukoba.\nRusija opet pita: Čiji su helikopteri bez oznaka u Avganistanu?\nDelatnost terorista u Avganistanu stvara pretnju kako zemljama Centralne Azije, tako i južnim regionima Rusije, izjavio je stalni predstavnik Rusije pri UN Vasilij Nebenzja tokom sednice SB o Avganistanu.


Parlamentarni odbor odbio da razmatra zahtev o ujedinjenu Mitrovice | Insajder\nParlamentarni odbor odbio da razmatra zahtev o ujedinjenu Mitrovice\nOdbor Skupštine Kosova odbio je da razmatra peticiju gradonačelnika južne Mitrovice Agima Bahtirija, o ujedinjenju tog grada i prosledio je Vladi na mišljenje, dok u Vladi kažu da je to pitanje o kojem treba da se izjasni parlament, prenosi RTK 2 pisanje "Kohe".\nFoto: Kossev / Protest u Kosovskoj Mitrovici\nBahtiri je pre skoro mesec dana podneo peticiju sa više od 16.000 potpisa građana za ujedinjenje južne i severne Mitrovice u jednu opštinu.\nPeticija, međutim, kako navodi Koha, nije razmatrana na Odboru za predstavke u kosovskom parlamentu. Kako je prenela KTV, članovi ovog odbora kažu da je "reč o pitanju koje prevazilazi njihove nadležnosti".\nLjirie Kajtazi iz opozicionog Demokratskog saveza Kosova je rekla da su u većini slučajeva "peticije služile kao sredstvo prikupljanja dnevno-političkih poena" i da, kako je rekla, "do sada nisu imale pravi pristup".\nKTV je, navodi se, pokušala da proveri da li je peticija u Vladi, ali je dobijen odgovor da je to tema za parlament.\nPodseća se i da je on nedavno izjavio da će, "ako do ujedinjenja ne dođe, biti rata".\nInače, Bahtiri ima podršku predsednika Kosova Hašima Tačija i predsednika parlamenta Kadrija Veseljija za ovu inicijativu.\nHaradinaj se toj inicijativi protivi, a iz Vlade su ranije saopštili da je aktima utvrđeno da se Mitrovica sastoji iz dve opštine - severne i južne Mitrovice.\nPredlog za ujedinjenje Mitrovice je usledio pošto je doskorašnji gradonačelnik Severne Mitrovice Goran Rakić podneo ostavku na tu funkciju, a za njega je glasala većina odbornika iz južnog dela grada, odnosno njih 31.\nDonedavni gradonačelnik Severne Mitrovice i predsednik Srpske liste Goran Rakić je ocenio da je usvajanje deklaracije o ujedinjenju severna i južna Mitrovica u jednu opštinu pokušaj Albanaca koji bi želeli da proteraju Srbe sa severa Kosova. Zbog inicijative o ujedinjenju u Severnoj Mitrovici je održan i protest „protiv aneksije“.


Podgorički mediji Branku Milić (na fotografiji) već su prozvali srpskom verzijom Džulijana Asanža\nGotovo tri su mjeseca od kada se odbjegla srpska državljanka Branka Milić, optužena da je bila saučesnik u navodnom pokušaju državnog udara u Crnoj Gori, nalazi u Ambasadi Srbije u Podgorici, u kojoj je našla utočište nakon što je samovoljno napustila sudnicu. Rješenje tog slučaja, međutim, još se ne nazire, uprkos najavama iz crnogorske vlasti da će preduzeti korake kako bi Milić bila dostupna pravosuđu. I dok se javnost pita gdje je zapelo, podgorički mediji Branku Milić već su prozvali srpskom verzijom Džulijana Asanža.\nKako su prenijeli crnogorski mediji, ona se prije dva dana oglasila na svom Fejsbuk profilu iz Ambasade Srbije, u kojoj od 23. novembra prošle godine uživa utočište. Tog dana samovoljno je napustila sudnicu Višeg suda u Podgorici, protestujući zbog, kako se žalila, ponižavajućeg tretmana od strane ljekara-sudskog vještaka, koji je pregledao u prostorijama suda, kao i zbog toga što je o rezultatima pregleda sudsko vijeće detalje iznijelo javno, pred tv kamerama u sudnici.\nDok je Branka Milić demonstrativno napuštala sudnicu, glavna sutkinja Suzana Mugoša diktirala je odluku da joj određuje pritvor. No, za samo nekoliko minuta optužena Milić našla se u prostorijama Ambasade Srbije. Iz nje ne izbiva više od 80 dana. Ako bi izašla, bile bi joj bile stavljene lisice na ruke. Rješenje njenog slučaja, međutim, i dalje se ne nazire. Po pravilima Bečke konvencije, crnogorska policija ne može ući u Ambasadu Srbije bez odobrenja te države, kako nalaže strogi diplomatski protokol.\nU međuvremenu, Podgorica je očekivala reakciju Beograda kako bi Branka Milić bila dostupna crnogorskom pravosuđu, ali je srpska strana od početka tvrdila da je na potezu Crna Gora.\n"Treba da se nađe najbolje moguće rješenje koje predstavlja izlazak iz ove situacije. Mi nijesmo bili informisani o tome da ona namjerava da ostane u Ambasadi. U svakom slučaju, hapšenja na našoj teritoriji ne može biti bez naše saglasnosti", kazao je šef diplomatije Srbije Ivica Dačić.\nMinistar vanjskih poslova Crne Gore Srđan Darmanović krajem decembra prošle godine za agenciju MINA nagovijestio je kako bi crnogorski državni organi mogli da preduzme konkretne korake ako Vlada Srbije i dalje bude štitila bjegunca od pravde, indirektno poručivši kako strpljenje Crne Gore u vezi sa slučajem Milić nije beskonačno.\n"To će vjerovatno biti slučaj još neko vrijeme. Mi se još uvijek nadamo da će Srbija u tom slučaju pomoći sebi, pa time i nama. Opstrukcija sudskog procesa, ne može trajati u nedogled", naveo je tada Darmanović.\nDa li je u proteklih mjesec i po bilo kontakata dvije strane i pokušaja da se postigne dogovor u slučaju Branke Milić, Radio Slobodna Evropa pokušala je da sazna od ministarstava pravde i vanjskih poslova, ali na naše elektronsko pismo na te dvije adrese nikakvog odgovora nije bilo. Na potezu je, kako je za RSE izjavio Jugoslav Krpović, advokat Branke Milić, ipak Podgorica, koja od Beograda može da zatraži izručenje Milićke.\n"Državni organi Crne Gore ništa nijesu učinili kako bi se Branka Milić pojavila ovdje na suđenju. Oni se ponašaju jako inertno. Imaju zakonske mogućnosti da podnesu zahtjev za ekstradiciju ali oni to ne čine", tvrdi Krpović.\nDa je zahtjev za ekstradiciju Milićke jedini pravni mehanizam koji je preostao Podgorici, smatra i ugledni advokat, nekadašnji ministar pravde Crne Gore Dragan Šoć. Druga pravna sredstva, kako je za Radio Slobodna Evropa izjavio Šoć, u domenu su međudržavnih odnosa i ne bi valjalo da se koriste.\n"To su, recimo, razni protesti i prekid diplomatskih odnosa... To, međutim, niti je uobičajeno, niti bi bilo pametno, i mislim da niko nije razmišljao u tom pravcu. Znači, crnogorski državni organi mogu da zatraže ekstradiciju i da time stave, na neki način, u neugodnu poziciju državne organe Srbije, imajući u vidu karakter optužbe zbog koje se traži ekstradicija gospođe Milić", konstatuje Šoć.\nTo što se čini kao da je Podgorica inertna po pitanju rješavanja slučaja odbjegle Milić, za Dragana Šoća nije osnov za spekulacije kako je na djelu prećutni dogovor sa Beogradom. Šoć ne smatra ni da se tu može povući paralela sa bivšim drugim čovjekom vladajuće partije u Crnoj Gori, Svetozarom Marovićem koji je osuđen da je bio na čelu kriminalne organizacije ali zatvorsku kaznu nije odležao u Spužu, pošto se već duže navodno liječi u Beogradu.\n"Prije mislim da ni jedna ni druga strane, ne povlače nikakav radikalniji potez u tom pravcu, sve se nadajući da će se stvoriti neki ambijent da se to bezbolno razriješi, bez politički loših konotacija u odnosima između dvije države, koji ionako nijesu baš sjajni", kaže Šoć.\n"Vjerovatno", nastavlja, "ni jedna ni druga strana ne bi željeli da Branka Milić bude povod da dalje zaoštravanje tih odnosa".\n"Tako da, savjetovao bih ove ministre da se mnogo ne izlijeću sa izjavama, i kad ih pitaju novinari, da unesu malo suptilnosti u odgovoru na to pitanje, a ne da kažu kako Crna Gora ima mehanizme. Ako imate mehanizme izvolite pa ih iskoristite. A ako ih ne iskoristite onda sami sebi nanosite štetu, političku ne pravnu", rekao je Šoć.\nU međuvremenu, u podgoričkom Višem sudu u drugu kalendarsku godinu ušlo je "suđenje vijeka", kako se neformalno naziva proces protiv grupe ruskih, srpskih i crnogorskih državljana za navodni pokušaj nasilne smjene crnogorske vlasti, na dan parlamentarnih izbora 2016. godine. Vijeće sutkinje Suzane Mugoše odlučilo je da se postupak nastavi i protiv Branke Milić, kojoj se sudi u odsustvu.


Izvor: RTS, 18.Okt.2021, 16:42\nRazgovori su se protekle nedelje obavljali onlajn, a u okviru novog savetodavnog aranžmana "Instrument za koordinaciju politika" koji je počeo da se sprovodi u junu 2021. godine.\nTema sastanka sa delegacijom MMF- koju predvodi Jan Kes Martejn je bio budžet za 2022. godinu, kao i strukturne reforme >> Pročitaj celu vest na sajtu RTS << koje su deo aktuelnog aranžmana, sa naglaskom na reformi Poreske uprave, saopštilo je Ministarstvo finansija.\nSiniša Mali rekao je za budžet za 2022. godinu koji će se naći u skupštinskoj procesuri u drugoj polovini novembra. da je cilj da se u državnom proračunu nastaviti sa smanjenjem deficita i udela javnog duga u BDP-u.\nMinistar je šefu Misije MMF-a obavestio da će i u narednoj godini veliki deo budžeta biti izdvojen za kapitalne projekte, koji, kako je istakao, dalje utiču na rast BDP-a i na bolji kvalitet života građana.\nKako je istakao, veliki deo projekata će biti deo tzv. zelene agende, i dodao da je Srbija nedavno izdala svoju prvu zelenu obveznicu, te da ima spremne projekte za finansiranje. U okviru budžeta naći će se i veće penzije, i to po švajcarskoj formuli, i veće plate u javnom sektoru.\nDigitalizacija fiskalnog sistemaMali je istakao i da reforma Poreske uprave ide po planu, kao i projekti prelaska na novi model e - fiskalizacije i e - fakture, a koji će u celosti promeniti način na koji funkcioniše fiskalni sistem u Srbiji, ističe se u saopštenju resornog ministarstva.\nPrema njegovim rečima, ispunjena su sva četiri reformska cilja koja su sa MMF-om dogovorena u aprilu ove godine.\nTo se pre svega odnosi na metodologiju za praćenje fiskalnih rizika, Strategiju za razvoj tržišta kapitala, uredbe iz domena kontrole državne pomoći,\nMisija Međunarodnog monetarnog fonda će boraviti u Beogradu do 22. oktobra.\nIzvor: Blic, 19.Okt.2021, 08:37


Đilas,Trifunović i Tadić razmišljaju o izlasku na izbore, DS traži odlaganje | 013 info\nĐilas,Trifunović i Tadić razmišljaju o izlasku na izbore, DS traži odlaganje\nTanjug/Blic/RTV\tČet, 07/05/2020 - 12:17\nLideri Socijaldemokratske stranke Boris Tadić, Stranke slobode i pravde Dragan Đilas i Pokreta slobodnih građana Sergej Trifunović, saglasili su se da bi septembar bio bolja opcija za izbore, ali svakako razmišljaju i o izlasku na izbore 21. juna, piše „Blic“.\nPozivajući se na nezvanična saznanja, list prenosi da su Tadić, Đilas i Trifunović o parlamentarnim izborima razgovarali na sastanku pre dva dana u Beogradu na kome, kako tvrdi izvor „Blica“ blizak trojici lidera opozicionih stranaka, nije bilo velikih pretenzija ni odluka, već je svako od sagovornika rekao šta misli na tu temu.\nList prenosi da je jedna ideja o kojoj se razgovara da DS, SDS, ŠP i PSG budu jedna kolona, građanska i proevropska, i u njoj se ne bi našle Narodna stranka i Dveri.\nKako objašnjava izvor lista, ideja o kojoj se Đilas saglasio s Tadićem je da se formira velika Demokratska stranka, ali kako je do izbora ostalo malo vremena, moralo bi da se sačeka da oni prođu.\nIzvor kaže i da su Đilas i Trifunović, nakon sastanka s Tadićem, razgovarali i sa predsednikom Dveri Boškom Obradovićem.\n„Blic“ prenosi da je sastanak Tadića, Đilasa i Trifunovića zakazan nakon što je Trifunović najavio izlazak na izbore i da je to bio „opušten prijateljski razgovor koji je trajao dva-tri sata“.\nDS pozvala EP da podrži odlaganje izbora u Srbiji\nPotpredsednik Demokratske stranke Dejan Nikolić pozvao je predstavnike Evropskog parlamenta da dođu u Srbiju i podrže odlaganje izbora.\nNikolić je, kako je saopštila DS, taj poziv uputio juče na samitu EU-Zapadni Balkan na kome je govorio.\nDS nije precizirala, ali je verovatno reč o video samitu evropskih socijalista, koji je, kao i samit naprednjačkih evropskih partija, održan juče kao politički skup.\nNikolić je rekao da se izborni uslovi nisu poboljšali, nego da su, usled epidemije korona virusa dodatno pogoršani, i da je zato za DS neprihvatljivo da izbori budu održani 21. juna.


Jusić odgovorio Dačiću: "Nastavljate sa dehumanizacijom muslimana koji se moraju naviknuti na ponižavanje"\nJusić odgovorio Dačiću: “Nastavljate sa dehumanizacijom muslimana koji se moraju naviknuti na ponižavanje”\nSavjetnik reisul-uleme Islamske zajednice u Bosni i Hercegovini Muhamed Jusić žestoko je odgovorio na tvrdnje ministra vanjskih poslova Srbije Ivice Dačićada “BiH nije i nikada neće biti muslimanska, kako to hoće Bošnjaci”.\n“Očito je da u javnom diskursu imamo kampanju koju vode politički i vjerski zvaničnici nacionalističkih elita u srpskom narodu kojom se svakodnevno problematizira i, s negativnom konotacijama, u prvi plan ističe islamski identitet Bošnjaka, ali i Albanaca” – kazao je za Radiosarajevo.ba Jusić.\nPrema njegovim riječima, to je dio šireg plana u koji ima veze s promjenama koje se dešavaju na političkom nebu Evrope.\n“Pokušaj je to da se podilazi islamofobičnoj ekatremističkoj evropskoj desnici, ali i da se nastavi sa dehumanizacijom muslimana koji se moraju naviknuti na ponižavanja i uvrde. Kako drugačije objasniti to da nemate javne osude, skoro nikakve reakcije u BiH i Srbiji kada Dodik kaže da se sa munara arlauče, ili kada zastupnici u Skupštini RS-a jedni druge vrijeđaju na način da se međusobno nazivaju efendijama!? Da najveći vjerski autoritet SPC kaže da je “poturica gori od Turčina“, odnosno da su oni koji su na ovim prostorima prešli na islam mjera izdaje i zla” – rekao je Jusić.\nKako je kazao, problem sa dehumanizacijom je što je ona uvijek prvi korak u realizaciji genocidne namjere, te podsjetio da je tako bilo i ’90-ih uoči početka genocida nad Bošnjacima, ali i ’40-ih kada su u Evropi istrijebljivani Jevreji, prenosi “Avaz“.\nPrilikom obraćanja gostiju, na Saboru SNSD-a u subotu aplauzom je dočekan Ivica Dačić, ministar vanjskih poslova Srbije, koji je kazao da Bosna i Hercegovina ”nije i nikada neće biti muslimanska kako to hoće Bošnjaci”.\n“Bosna i Hercegovina nije i nikad neće biti muslimanska kako to hoće Bošnjaci. Da sad ne pretjerujem, počinjem da ličim na Mileta Dodika” – poručio je Dačić.\nIvica DačićMuhamed Jusić\nDačić oštro napao Hrvatsku: “Tamo vlada histerija, negiraju genocid i lažu o navodnoj velikosrpskoj agresiji”\nGlasnogovornik IZ u BiH odgovorio Macronu: “Šta ćemo sa 2000 Francuza na sirijsko-iračkom ratištu?”\nDačić bi opet da pravi ‘Veliku Srbiju’: “Srbija, Crna Gora i BiH da nastupaju kao jedan blok”\nSonja oštro zaprijetila Halidu: “Nisi iznad Boga! Stigao...\nDodik se na putu BiH u NATO neće...\nZbog straha niko od pedijatara nije htio preuzeti...


Gemaljević - Rigorozna kontrola na utakmici - Sandžak Haber - Sandžačke Internet Novine\nNaslovna Sandžak Novi Pazar Gemaljević – Rigorozna kontrola na utakmici\nGemaljević – Rigorozna kontrola na utakmici\nNovi Pazar – Navijači Crvene zvezde neće prisustvovati utakmici 24. kola fudbalske Super lige u Novom Pazaru, odlučeno je danas na sastanku predstavnika policije i komesara za bezbednost Fudbalskog saveza Srbije i fudbalskih klubova.\nNačelnik Odeljenja policije u Novom Pazaru Saša Gemaljević rekao je radiju Sto plus da su organi reda preduzeli sve mere kako bi sutrašnja utakmica protekla bez incidenata i da nemaju nikakva saznanja da bi do njih moglo da dođe.\n“Obavešteni smo i da navijači Crvene zvezde neće prisustvovati utakmici, ali i pored toga mi radimo svoj posao i nama je svejedno da li će doći gostujući navijači ili ne. Preduzećemo sve mere da se svi na Gradskom stadionu osećaju potpuno bezbedno”, rekao je Gemaljević.\nOn je istakao i da kako vreme odmiče na utakmicama Novog Pazara ima sve manje i manje incidenata.\n“Bilo je dosta utakmica visokog rizika u Novom Pazaru, ali zahvaljujući naporima policije i organizatora nismo imali većih problema tokom ove sezone i čini mi se da sve ide u dobrom smeru”, rekao je Gemaljević.\nUtakmica 24. kola Super lige Srbije između Novog Pazara i Crvene zvezde igra se sutra od 16 časova na Gradskom stadionu.\nPrethodni tekstKonstituisanje parlamenta danas, Ugljanin samo poslanik\nSledeći tekstKorać – Bez navijača Crvene Zvezde – video


G7 — Bilo je dosta - 26.05.2016, Sputnik Srbija\nG7 — Bilo je dosta\nSamoljubivo zagledana u sebe kao, i dalje, vrhovnog vođu, G7 previđa da su se stvari u svetu uveliko promenile i na geopolitičkom i geoekonomskom planu. Zato... 26.05.2016, Sputnik Srbija\n11:00 26.05.2016 (Osveženo: 11:04 26.05.2016)\n© AP PhotoG7 samit\nSamoljubivo zagledana u sebe kao, i dalje, vrhovnog vođu, G7 previđa da su se stvari u svetu uveliko promenile i na geopolitičkom i geoekonomskom planu. Zato samiti ove organizacije u poslednje vreme više liče na turističke ekskurzije bez primisli da bi zaista mogle da donesu bilo kakav pomak ka boljitku u rešavanju sve komplikovanije situacije u svetu.\nMožete li da zamislite ovakvu vest: Grupa sedam najrazvijenijih zemalja sveta (G7) na samitu u Japanu isključila je iz svojih redova SAD posle priznanja američkog predsednika da je današnji haos u Libiji posledica njegove greške. Tako je posle prestanka formata G8 nakon isključenja Rusije zbog njene umešanosti u ukrajinsku krizu, grupa najrazvijenijih svedena na G6.\nIšinger: G7 nije u stanju da rešava svetske probleme bez Rusije\n25 Maj 2016, 10:50\nPa, naravno da ne. Čak i kada bi pobrojali sve američke umešanosti u razne krize ili obaranja vlada širom sveta. A najsvežije su i dalje aktuelne, od „arapskog proleća“, preko rušenja vlasti u Siriji, do najnovijih aktivnosti na tlu Latinske Amerike koje su vrlo brzo „provaljene“.\nZato tako licemerno zvuče reči nemačkog diplomate i rukovodioca Minhenske konferencije o bezbednosti, Volfganga Išingera uoči današnjeg zasedanja samita „sedmorice veličanstvenih“.\nG7 nije u stanju da sama rešava krupne međunarodne krize, kaže on, uveren da se ni kriza u Ukrajini ni sukob u Siriji ne mogu rešiti bez učešća Rusije.\nI ništa ne bi tu bilo sporno da Išinger zapažanje ne završava sa jednim „ali“. Ali drugačije se nije ni očekivalo.\nDakle, Išinger je rekao i ono što je, takođe, svima jasno — da je malo verovatan povratak Rusije u asocijaciju „u sadašnjim uslovima“. A osnovni uslov je, zna se, da se Moskva odrekne Krima, čiji su žitelji sami na referendumu odlučili da se ponovo vrate u sastav Rusije.\nŠta će onda biti vest sa 42. samita G7 koji danas počinje u Iso Šimi u Japanu? Pa sigurno ništa tako zanimljivo kao ona s početka teksta koju bismo mogli svrstati u sve popularniji žanr zvani distopija.\nG7 podstakao Rusiju na stvaranje novog svetskog poretka\n11 Jun 2015, 09:24\nI šta bi moglo da stoji u zaključcima osim da su sagledani rizici po globalnu ekonomiju, pogotovo u svetlu mogućeg izlaska Velike Britanije iz EU. Biće ukazano na monetarne, fiskalne i strukturalne mere za podsticanje privrednog rasta. I dalje će brinuti što ih ugrožava slabiji privredni rast Kine, koji je pao ispod sedam odsto. Većina zemalja će podržati ideju o javnoj potrošnji kao najboljoj podršci ekonomskom rastu. Za razliku od njih, Nemačka neće odustati od konzervativnog pristupa fiskalnim pitanjima. Verovatno neće biti zaobiđena ni aktuelna problematika u međunarodnim odnosima.\nManje-više sve već viđeno i malo upotrebljivo.\nKome treba već viđeno\nZato i ne čudi što komentator „Forbsa“ Žan-Pjer Leman smatra da bi ovo trebalo da bude poslednji samit „velike sedmorke“.\nGlavni razlog zbog kojeg treba likvidirati G7 je preveliki uticaj Zapada u organizaciji, smatra on, ocenivši da nema nikakvog smisla da u 21. veku sedam zapadnih država zauzima tako visoku poziciju u globalnom upravljanju.\nOno što mnogi misle, ali javno prećutkuju, Leman je izrekao.\nSAD i G7 spremne da uvedu nove ozbiljne sankcije Rusiji\n11 Jun 2015, 08:34\nI odista, kako ozbiljno shvatiti ocene i zaključke lidera sedam zemalja, od kojih se za polovinu može reći da već neko vreme nisu u stanju da nađu rešenje ni za sopstvene probleme?\nJoš pre pet godina tadašnji glavni ekonomista američke investicione firme „Goldman Saks“ Džim O′Nil je ocenio da G7 teško da reprezentuje globalni ekonomski poredak.\n„Kada bi G7 bila formirana danas, morala bi da uključi Kinu. Nije problem tvrditi i da Brazil, Indija ili Rusija to zaslužuju pre Kanade, a od uvođenja evra kao zajedničke valute 1999, malo je logike u individualnom učešću tri članice evrozone u G7, posebno najmanje od njih — Italije“, zaključio je O′Nil još decembra 2011.\nKomentator „Forbsa“ uoči najnovijeg samita G7, konstatuje da se svet promenio, a G7 zbog toga izgubila smisao postojanja. Zapad više ne zauzima vodeću poziciju na planeti, pojavili su se novi igrači, novi scenariji i novi izazovi.\nOčuvanje „velike sedmorke“ u 2016. godini je apsurdna anomalija koja ne donosi nikakvu korist u međunarodnim odnosima, piše Leman. On smatra da alternativa može biti restrukturiranje i ozdravljenje „dvadesetorke“ — grupe 20 najrazvijenijih zemalja sveta.\nI kako to „bez dlake na jeziku“ Leman kaže, „predrasude i licemerje Zapada su se pokazali u punom sjaju tokom događaja u Ukrajini i ulaskom Krima u sastav Rusije.\nG7: Juan treba da uđe u korpu valuta MMF-a\n1 Jun 2015, 15:58\nMoskvu su optužili za kršenje međunarodnog prava, a to je, kako navodi, ipak, sitnica u poređenju sa nezakonitom invazijom na Irak 2003. godine.\nUprkos svemu, čelnici sedam država se i dalje smatraju „predstavnicima zajedničkih vrednosti koji imaju ulogu uzora za druge zemlje“.\nA Rusija, kažu, slabo sledi uzore. Akcije Moskve u ukrajinskoj krizi pokazale su da Rusija ne deli vrednosti G7, ocenjeno je prilikom odluke da ona više ne može da bude pridružena takozvanoj sedmorici velikih.\nKladila bih se da je svima znano koliko će lideri u Japanu biti dosledni i pozabaviti se, na primer, Turskom čija vojska svakodnevno upada na teritoriju susedne dve države braneći, kako kaže, svoje interese. Tursko bombardovanje sirijske i iračke teritorije i ubijanje Kurda smatra se potpuno legitimnim činom koji se ne dovodi u pitanje.\nNaravno da će uzori na to oćutati onako uzorno. Taman posla da opet ljute Turke kada sa njima imaju drugi aranžman zvani „zbrinite nam migrante“. Doslednost će da treniraju samo tamo gde ne boli ili gde za to ima interesa.